
Úvodné slovo 

Vážení čitatelia. 

Dovoľte, aby som Vás privítala na stránkach nového časopisu, ktorého vydavateľom je Kysucké mú¬ 
zeum v Čadci. Zo vzniku tohto periodika, ktoré Vám bude predkladané dvakrát do roka, mám úprimnú 
radosť. Verím, že si v ňom nájde svoje každý záujemca o spoločenskovedné odbory, či muzeálne čin¬ 
nosti. 

Základnou úlohou múzea je zbierať, spracovávať, ochraňovať, uchovávať a sprístupňovať kultúrne 
a historické pamiatky v podobe zbierkových predmetov. V tejto súvislosti treba pripomenúť, že okrem 
historikov a etnológov, ktorých poznáte z publikačnej činnosti, pracujú v múzeu aj ľudia, ktorí sa ve¬ 
nujú prezentačnej činnosti a s ktorými prichádzate najčastejšie do styku pri návšteve múzea. Veľmi 
záslužnú a návštevníkovi neviditeľnú prácu vykonávajú naši konzervátori a reštaurátori, starajúci sa 
o predmety uchované v našich „skladoch“ - depozitároch. O činnosti všetkých vyššie spomínaných 
zamestnancov, ale i o veľa inom, Vás chceme popularizačnou formou v našom novom internetovom 
časopise informovať. Záujemcovia o hlbšie preniknutie do problematík, ktorým sa venujú naši odborní 
zamestnanci, si môžu odborné štúdie prečítať v zborníku Kysuckého múzea vychádzajúcom pravidelne 
tlačenou formu. 

Po nástupe do funkcie poverenej riaditeľky v novembri 2019 som si stanovila ciele, ktoré boli ne¬ 
vyhnutné pre záchranu a uchovanie nášho kultúrneho dedičstva v Múzeu kysuckej dediny vo Vychy- 
lovke. Ešte na jeseň bola nutnosť zastabilizovať niektoré objekty pred zrútením a nenávratným 
poškodením. Vymenili sme strechu na stodole u Poništa, ešte pred napadnutím prvého snehu sa od- 
izolovali všetky objekty od nánosu hliny, aby kamenné podmurovky, na ktorých tieto stavby stoja, 
mohli „dýchať“ a to, že sme urobili dobre, bolo vidieť na jar tohto roku, keď obvodové drevo bolo vy¬ 
sušené a zastavila sa hniloba spodných trámov. 

Do roku 2020 sme si stanovili ciele pokračovať v záchrane a obnove objektov ľudovej architektúry. 
Naše odvážne plány a nasadenie skrížila pandémia ochorenia COVID 19, ktorá niektoré aktivity spo¬ 
malila. Aj napriek tomu sme nezaháľali a v rámci Home office sme spracovávali a konzervovali zbier¬ 
kové predmety. Po uvoľnení opatrení sme sa pustli do otvorenia sezónnej prevádzky v Múzeu kysuckej 
dediny vo Vychylovke, kde sa opravila strecha na obytnom dome v usadlosti Do Potoka, vstup do obyt¬ 
ného domu, koterec pre hydinu, ktorý sa rozpadal. Vyrobili sa nové lavice a stoly, pri ktorých si náv¬ 
števníci môžu počas prehliadky oddýchnuť. Opravili sa základy na studniach pri usadlostiach, vymenili 
sa dlážky v stodolách. Práce neutíchajú ani na Historickej lesnej úvraťovej železnici, kde pokračujeme 
vo výmene podvalov a štrkovaní. Na Chmúre sa očistili a natreli železničné podvozky. Viac o prácach 
v MKD sa dozviete v článku vo vnútri tohto premiérového čísla. V kaštieli v Radoli a v centrálnej 
budove Kysuckého múzea v Čadci boli nainštalované nové výstavy, prebieha rekonštrukcia strechy na 
Vlastivednom múzeu a depozitároch v Krásne nad Kysucou, pripravujeme nové expozície a mnoho 
iného. Ako vidieť, práce nás čaká skutočne dosť a ja verím, že v úvodníku nasledujúceho vydania 
budem môcť skonštatovať, že to, čo sme si predsavzali sa nám podarilo dotiahnuť do úspešného konca. 

Na záver mi dovoľte popriať Vám, milí čitatelia príjemné čítanie a teším sa na ďalšie stretnutie 
s Vami, nielen na stránkach nášho Kysuckého múzejníka. 

Helena Kotvasová 
Riaditeľka Kysuckého múzea v Čadci 

Pevnosti Staré a Veľké šance znázornené na mapovom liste Prvého vojenského mapovania 
(KOLEKTÍV: Az elsô katonaifelméres. (DVD). Budapešť: Arcanum, 2004) 

Pivovarníctvo na Kysuciach 
do konca 19. storočia 


PhDr. Marián Liščák, PhD. 

Pivo patrí k najstarším známym nápojom ľud¬ 
stva. Pilo sa už v starovekej Mezopotámii. Najstar¬ 
ším vyobrazením jeho prípravy je Monument bleu 
(4. tisícročie pred Kristom), ktorý sa dnes nachá¬ 
dza v parížskom Louvri. V tých časoch sa však 
ešte pri jeho príprave nepoužíval chmeľ. Zavede¬ 
nie jeho používania do prípravy sa pripisuje pre¬ 
dovšetkým Slovanom, ktorí ho údajne k odlu¬ 
čovaniu a konzervovaniu piva používali už v sta¬ 
roveku. Písomne podložené je jeho používanie 
Slovanmi až z 8. a 9. storočia. Veľkú zásluhu na 
rozšírení výroby a celkovo aj pitia piva v stredo¬ 
veku mali mnísi. Dôvod bol celkom jednoduchý. 
Podobne ako ryby aj pivo sa pokladalo za nápoj, 
ktorý sa môže piť v období pôstu, čo spôsobilo, že 
mnísi sa začali intenzívne zaoberať jeho výrobou. 
Tak tomu bolo i v kláštoroch na našom území. 
V novoveku bolo právo na výrobu piva zaradené 
do sústavy menších regálnych práv zemepánov. 
Títo pri zakladaní obcí na svojich panstvách dané 
právo často posúvali na zákupných richtárov. Po 
zavedení urbárskej regulácie Márie Terézie v 18. 
storočí si mnohé panstvá začali viac uvedomovať 
potencionálny benefit, ktorý im regálne práva 
mohli priniesť bez zbytočných nákladov na pre¬ 
vádzku. Začali preto meniť svoj postoj k pôvod¬ 
ným hospodárskym jednotkám na území svojich 
domínií. Takže napríklad mnohé hospodárske bu¬ 
dovy (okrem pivovarov aj mlyny, krčmy, výseky 
mäsa) dovtedy užívané dedičnými richtármi sa 
snažili dostať pod svoju kontrolu. Omnoho efek¬ 


tívnejším spôsobom využitia týchto budov sa totiž 
stalo ich prenajímanie či už vyučeným remesel¬ 
níkom, prípadne narastajúcej židovskej komunite 
prichádzajúcej z Moravy a poľskej Haliče. Do pan¬ 
skej pokladnice tak prúdili čisté peniaze z pre¬ 
nájmu. Aspoň jeden pivovar tak stál prakticky 
v každom feudálnom panstve. Panské pivovary 
a pálenice zásobovali alkoholom všetky obce na 
ich území, keďže predaj cudzieho alkoholu sa prís¬ 
ne zakazoval. 

Pivovary na území Kysúc 

Dominantné postavenie na území Kysúc mali 
štyri feudálne panstvá, a to Budatínske, Bytčian¬ 
ske, Strečnianske a v neskoršom období aj Tepli- 
čianske. Za najstarší pivovar na Kysuciach možno 
označiť ten, ktorý sa spomína v súpise Budatín- 
skeho panstva z roku 1598 a mal sa nachádzať 
v chotári Kysuckého Nového Mesta. Potom sa spo¬ 
mína pivovar aj pri majeri v Radoli v urbári z roku 
1658. Navyše už vtedy tam tieto pivovary boli bez¬ 
pochyby dlhšiu dobu, čiže toto miesto je možné 
z hľadiska produkcie piva pokladať za najstaršie 
na území Kysúc. Ďalší pivovar sa spomína v ur¬ 
bári Strečnianského panstva z roku 1662. Nachá¬ 
dzal sa v Čadci. Z najstarších zmienok o pivo¬ 
varoch na území Kysúc treba ešte spomenúť ten, 
ktorý sa spomína v Klubine v roku 1669. Stál v do¬ 
dnes veľmi riedko obývanej časti Klubinskej do¬ 
liny zrejme predovšetkým kvôli veľmi kvalitnému 
prameňu vody. 

Plán pivovaru 
v Čadci v prvej 
polovici íg. 
storočia (Štátny 
archív v Žiline 
so sídlom 
v Bytči) 


V Budatínskom panstve pivovar stojaci v Ra- 
doli sa spomína aj v roku 1701 v inštrukcii pre 
provízora Jána Michalca. Ten mal dbať na to, aby 
pivo z neho nechýbalo v domácnosti Suňogovcov, 
Budatínskom hrade, či krčmách na panstve. Malo 
sa ho vyrobiť také množstvo, aby ho nebolo po¬ 
trebné dokupovať. Ďalšie zaujímavé informácie 
ponúka inštrukcia Budatínskeho panstva pre špá- 


na v Radoli z 20. októbra 1714. V nej sa uvádza, 
že má špán dať rozobrať lešenie na novom pivo¬ 
vare a odniesť ho do priestorov starého pivovaru. 
Uvádzaný dosluhujúci starý pivovar tak svojmu 
účelu bezosporu slúžil po značnú časť 17. storočia. 
Pivovary v Kysuckom Novom Meste a pri majeri 
v Radoli potom kontinuálne fungovali počas ce¬ 
lého 18. a prvej polovice 19. storočia. 

V Strečnianskom panstve istý čas v 18. storočí 
stál pivovar v obci Zákopčie. O jeho existencii sa 
nám zmieňuje dokument z roku 1748, kde sa kon¬ 
krétne uvádza „Zeznáva žejako na Zakopčí Slávne 
Panstvo pivovar vystaviť dalo v ten čas i pálenica 
se vystavela, která majeroví Zakopeckému do 
Árendi datá jest.“ Neskôr sa pivovar postavil 
v Oščadnici a nakoniec koncom 18. storočia znovu 
v Čadci. S týmto však istý čas súbežne fungoval aj 
pôvodný oščadnický pivovar. Neskôr bol pivovar 
v Oščadnici zrušený a v jeho priestoroch bola 
potom počas prvej polovice 19. storočia prevádz¬ 
kovaná krčma. V Čadci pivovar vydržal až do dru¬ 
hej polovice 19. storočia, keď okolo roku 1866 
vyhorel. Je zaujímavé, že v prípade Strečnian- 
skeho panstva poznáme na Kysuciach hneď tri lo¬ 
kality, kde v rozpätí sto rokov stáli pivovary, a teda 
Zákopčie, Oščadnicu a Čadcu. Bolo to bezpochyby 
ovplyvnené tým, že v Zákopčí a Oščadnici sa na¬ 
chádzali panské majere, pri ktorých boli tieto hos¬ 
podárske podniky postavené. 

V Tepličianskom panstve pôvodný pivovar 
v Klubine slúžil svojmu účelu až do 18. storočia. 
Vtedy začala byť viac problematickou jeho lokali¬ 
zácia najmä kvôli jeho odľahlosti od ostatných 
dedín Bystrickej doliny. Preto panstvo pristúpilo 
k výstavbe nového pivovaru v centrálnej obci do¬ 
liny, teda Starej Bystrici. Stál v časti Hámor, kde 
boli aj správcovské budovy panstva. Svojmu účelu 
tu preukázateľne slúžil okrem 18. storočia aj počas 
celej prvej polovice 19. storočia a zanikol až v jeho 
druhej polovici. 

Posledným miestom výroby piva na Kysuciach, 
ktoré nemožno opomenúť je Turzovka. O pivo¬ 
vare, ktorý sa tam nachádzal sa sekundárne do¬ 
zvedáme z prenájomnej zmluvy medzi Bytčian¬ 
skym panstvom a Jánom Schaberschullom na 
prenájom mlyna z roku 1809. Mlyn sa mal nachá¬ 
dzať za Kysucou práve oproti panskému pivovaru 
a valche. 


Spôsob a objem výroby piva 

Pivo sa v minulosti pripravovalo tradičnou metó¬ 
dou vrchného kvasenia. Väčšinou sa počas zimy 
vyrábalo tzv. „biele pivo“ z pšenice a po zvyšok 
roka „staré pivo“ z jačmeňa. Toto členenie pritom 
malo pôvod ešte v období stredoveku. V kontrakte 
Strečnianského panstva z roku 1795 sú zachytené 
suroviny potrebné k výrobe jednej várky piva. Na 
jej výrobu boli potrebné štyri merice chmeľu 
(213,33 litra) a štyridsaťpäť meríc jačmeňa 
(2399,95 litra). Z tohto malo byť do predaja vy¬ 
produkovaných 106 okovov piva (5 653,25 litra), 
plus ďalších 5 (266,66 litra) na „dolievku“. Na vý¬ 
robu jednej várky piva bola pre potreby sušenia 
panstvom stanovená maximálna spotreba tvr¬ 
dého dreva jedna siaha (1,9 metra). V spilke (prie¬ 
stor, kde prebieha kvasenie piva), mal kvôli tuh¬ 
ším zimám na Kysuciach pivovarník k dispozícii 
kachle a osem siah tvrdého dreva. Nesmel dopus¬ 
tiť, aby pivo zamrzlo. Od výroby každej jednej 
takto stanovenej celej várky piva, mal dostať od 
panstva odmenu 6 a pol zlatých. 

Pri výrobe piva vznikali ako sekundárny pro¬ 
dukt kvasnice, ktoré sa ďalej používali. Na právo 
s nimi nakladať panstvo zvyklo rovnako uzatvárať 
kontrakt, väčšinou priamo s pivovarníkmi, ktorí 
pracovali v panskom pivovare. Napríklad v roku 
1825 Strečnianske panstvo takto uzatvorilo kon¬ 
trakt s pivovarníkom Ignácom Liptákom a jeho 
manželkou Annou Kučákovou. Na základe neho 
mali nárok na všetky kvasnice z produkcie pivo¬ 
varu, pre ktoré nemalo panstvo vlastné využitie. 
Za každú jednu bratislavskú mericu mali v letných 
mesiacoch jún, júl, august a september zaplatiť 10 
grajciarov a po zvyšok roka potom platili 20 graj¬ 
ciarov. Časť takýchto pivných kvasníc sa používala 
v panskej pálenici k výrobe páleného. Pre výrobu 
pálenky z časti slúžil aj ďalší sekundárny produkt 
varenia piva a to bol kal. Ten sa delil na vrchný 
a spodný, pričom za hodnotnejší sa pokladal 

vrchný. Zberal sa väčšinou ponad, respektíve 
popod mláto, teda precedených zvyškov zo sladu. 
Aj mláto bývalo potom veľmi častým predmetom 
obchodovania panstva. V roku 1823 si spoločne 
kal a mláto z pivovaru v mestečku Čadca prenajali 
Juraj Oravec s manželkou Teréziou Babuliakovou. 
Nájomca si bol povinný z panského pivovaru ne¬ 
odkladne po oznámení, vždy keď sa dokončila 
nová várka piva, ísť odobrať zvyškový kal a mláto. 
Niekedy sa dokonca predmetom prenájmu stávali 
i tzv. patoky, teda posledná voda, ktorá sa použila 
k vysladeniu mláta. Naostatok ešte treba dodať, 
že nazvyš nezostal ani popol pochádzajúci z vare¬ 
nia piva, ktorý panstvo taktiež ponúkalo záujem¬ 
com. Z kontraktov presne nevyplýva na čo sa mal 
tento popol následne používať, iba sa v nich uvá¬ 
dza, že pochádzal z jedľového dreva, ktoré sa pre¬ 
ferovalo pri varení piva. Vysoko pravdepodobné 
však je, že sa následne využíval ako hnojivo. 

Pivovarníci - sládkovia 

Prípravu piva v pivovaroch mali pod svojím 
patronátom pivovarníci, označovaní aj ako slád¬ 
kovia. Najkvalitnejšie zachovanú evidenciu, pre¬ 
dovšetkým vďaka zmluvám, má fond Strečnian- 
skeho panstva. Vďaka nemu poznáme aj mená pi¬ 
vovarníkov z Čadce a okolia v druhej polovici 18. 
a prvej polovici 19. storočia. Na Kysuciach v tom 
čase pôsobila celé storočie (a možno aj viac) pivo¬ 
varnícka rodina Liptákovcov. Prvým známym je 
Juraj Lipták, ktorý bol sládkom na panskom pivo¬ 
vare v Oščadnici ešte pred rokom 1779. Práve 
v tom období ho v remesle nahradil jeho syn Ignác 
Lipták. Tento z celej rodiny dosiahol najvýznam¬ 
nejšie postavenie a stal sa do značnej miery až 
ikonickou postavičkou Čadce a okolia na konci 18. 
a začiatkom 19. storočia. O vtedajšej zámožnosti 
Ignáca Liptáka svedčí aj fakt, že okrem pivovaru 
bol v Oščadnici aj nájomcom valchy, ktorú aj po¬ 
stavil, vodnej píly a rozsiahlych pozemkov medzi 



Pečať provizora 
Strečrtianskeho 
panstva Ignáca 
Brichtu, 1806 
(Štátny archív 
v Žiline so sídlom 
v Bytči) 


Oščadnicou a Krásnom označovaných ako „vyšné 
Kaluže.“ Počas jeho pôsobenia ako sládka v oščad- 
nickom pivovare došlo aj k vybudovaniu nového 
pivovaru v Čadci koncom osemdesiatych rokov 
18. storočia. V ňom bol za sládka v roku 1789 pri¬ 
jatý istý Jozef Matejovič, ktorý okrem pivovaru do¬ 
stal na starosti aj panskú pálenicu. Keďže však 
mal byť pivovar v Oščadnici zrušený, tak Ignácovi 
Liptákovi hrozilo, že príde o hlavný zdroj svojej 
obživy. Vhod mu však prišlo, že panstvo nebolo 
so službou Jozefa Matejoviča spokojné a v zmysle 
zmluvne zakotvenej možnosti v roku 1790 vypo¬ 
vedalo s ním uzatvorený prenájom čadčianskeho 
pivovaru i pálenice. Pivovar a spočiatku i pálenicu 
celkom ochotne prebral 9. septembra 1790 práve 
Ignác Lipták. O štyri mesiace neskôr však už pá¬ 
lenicu prenechal židovským nájomcom Abrahá¬ 
movi Šlesingerovi ajakubovi Neuvirthovi. On sám 
si v prenájme ponechal iba čadčiansky pivovar. 
V pozícii nájomcu pivovaru ho však v roku 1795 
nahradil Ján Jančura, niekedy uvádzaný aj ako 
Jančo. V tom období pôsobil zrejme Ignác istý čas 
ako pivovarník v Žiline, kde ho ako sládka zachytil 
dokument z roku 1801. Do pivovaru v Čadci sa 
však neskôr opätovne vrátil, keďže ho tam máme 
ako nájomcu doloženého ešte aj v roku 1823. Vo 
funkcii ho však krátko potom nahradil Juraj Ora¬ 
vec, ktorý je uvedený ako sládok v prenájomnej 

zmluve z roku 1825. 0 niekoľko rokov neskôr sa 
stal čadčianskym pivovarníkom František Lipták, 
ktorý bol Ignácovým potomkom. Bol v Čadci pi¬ 
vovarníkom počas tridsiatych rokov 19. storočia, 
avšak na začiatku štyridsiatych ho nahradil Anton 
Blažkovič z Oravy. Aj pre Františka bola strata ži¬ 
vobytia ťažko znesiteľnou, aj keď dostal aspoň 
prenájom predaja pivovarských kvasníc. Medzi 
ním a Antonom Blažkovičom totiž dochádzalo 
k častým sporom a vzájomným príkoriam. Situá¬ 
ciu nakoniec vyriešil odchod Blažkoviča a opä¬ 
tovný prenájom pivovaru pre Františka Liptáka, 
ktorý od panstva naspäť získal koncom roka 1846. 
Aj keď to bolo z časti Pyrrhovo víťazstvo, keďže 
severné stolice Uhorska vtedy začínal zachvacovať 
hladomor, ktorý si v Čadci v nasledujúcich dvoch 
rokoch vyžiadal zhruba 1000 obetí, teda 20 % po- 

Drotári a drotárstvo 


PhDr. Alojz Kontrik 

Drotárstvo ako podomové zamestnanie i ob¬ 
chod sa sformovalo v severnej časti Trenčianskej 
stolice (v okolí Bytče a na Kysuciach). Ako špeci¬ 
fické neroľnícke zamestnanie časti mužskej popu¬ 
lácie Kysúc predstavuje fenomén, ktorý význam¬ 
nou mierou ovplyvnil tradičnú kultúru regiónu. 
Významnú úlohu pri jeho vzniku zohralo aj roz¬ 
vinuté železiarstvo a manufaktúry na výrobu 
drôtu v susednom Sliezsku, rovnako ako nepriaz¬ 
nivé hospodárske podmienky na severozápade 
Slovenska. Za rozhodujúcu všeobecnú príčinu 
rozšírenia drotárstva možno považovať nízku ren¬ 


tabilitu poľnohospodárskej malovýroby v dôsledku 
nedostatku ornej pôdy, jej nízkej bonity a zastara¬ 
ného spôsobu hospodárenia. Problematická bola 
aj hustota obyvateľstva na jednotku ornej pôdy, 
ktorá bola omnoho vyššia ako v nížinných oblas¬ 
tiach Slovenska. Malé výnosy z poľnohospodárstva 
nezabezpečovali ani základné životné potreby 
všetkých členov rodiny, preto sa orientovali na ná¬ 
hradné či doplnkové zdroje obživy. 

Drotárstvo, ktoré sa v čase svojho vzniku vy¬ 
víjalo ako doplnkové zamestnanie, odovzdávaním 
z generácie na generáciu nadobudlo charakter 

hlavného zdroja obživy značnej časti mužov na se¬ 
verozápade Slovenska. Od 2. polovice 19. storočia 
sa vyznačovalo masovosťou, hromadným výsky¬ 
tom v určitých obciach a regionálnosťou. Do rela¬ 
tívne jednotného charakteru tradičného života 
obyvateľstva vnášalo mnohé miestne a oblastné 
odlišnosti, čím v štruktúre tradičnej kultúry vy¬ 
tváralo jej nové typy a varianty. 

Drotári sa spočiatku zameriavali na opravu 
a odrôtovanie hlineného puknutého a rozbitého 
riadu. Popri tom sa počas celej existencie drotár- 
stva prezentovali ako vynaliezaví a zruční výrob¬ 
covia, ktorí dokonale ovládali možnosti použitia 
drôtu pri zhotovovaní rôznych úžitkových pred¬ 
metov i umelecky náročnejších diel. Sortiment ich 
výrobkov bol rozsiahly a našiel uplatnenie takmer 
vo všetkých sférach života. Od polovice 19. storočia 
drotárstvo prerástlo do drotársko-plechárskeho 
obdobia. Bolo to podmienené rozšírením výroby 
plechového a smaltovaného riadu. Najmä mladí 
drotári sa prispôsobili práci s plechom. V skutoč¬ 
nosti to už boli skôr plechári či klampiari. Keďže 
sa stále venovali práci s drôtom, aj naďalej boli oz¬ 
načovaní ako „drotári“. Ich výrobky z drôtu a ple¬ 
chu charakterizovala ľahkosť, jednoduchosť tvarov 
a čistota línií. Predstavovali nový typ praktických 
predmetov do domácnosti a hospodárstva. 

Na Kysuciach patrili k drotárskym obciam Vy¬ 
soká nad Kysucou, Zákopčie, Ochodnica, Nesluša, 
Rudina, Turzovka, Krásno nad Kysucou, Ru- 
dinská, Dunajov, Horný Vadičov, Makov, Olešná, 
Raková, Staškov, Stará Bystrica, Klokočov, Kor- 
ňa, Podvysoká, Lodno, Snežnica, Horelica, a mestá 
Čadca a Kysucké Nové Mesto. 

Drotárstvo v 19. storočí 

Drotárstvo, ktoré sa vyvinulo z domácej vý¬ 
roby, v priebehu 19. storočia prerástlo do van¬ 
drovného zamestnania a súčasne položilo základy 


podomového obchodu na Kysuciach. Postupom 
času časť drotárov zanechala vandrovný spôsob 
vykonávania svojho remesla a usadila sa v mes¬ 
tách i na dedinách a vo svojich príbytkoch si zria¬ 
dila vlastné provizórne dielne. Drotárstvo tak 
začalo strácať charakter vandrovného zamestna¬ 
nia a stalo sa dielenským zamestnaním. Van¬ 
drovný spôsob zamestnania vykonávali prevažne 
starší drotári, ktorí sa nevedeli prispôsobiť práci 
v dielni. 

Drotári v jednotlivých dielňach vyrábali tovar 
podľa potrieb a vkusu miestneho obyvateľstva 
a postupne rozširovali sortiment drotárskych vý¬ 
robkov, od polovice 19. storočia i plechových vý¬ 
robkov. Zároveň sa snažili zvyšovať ich kvalitu. 
Najlepšie podmienky na dielenskú činnosť mali 
na území dnešného Nemecka, kde vznikali dielne, 
nazývané verkštely alebo verkštaty (z nemeckého 
jazyka die Werkstatt - dielňa). Vedúcim dielne bol 
majster alebo gazda, ktorý mal živnostenský list 
a zamestnával niekoľko drotárov, ale aj mladých 
chlapcov - džarkov, a podomových obchodníkov 

- hauzírov či hauzírerov (z nemeckého jazyka der 
Hausierer - podomový obchodník). Tí chodili po¬ 
domovým spôsobom ponúkať a predávať tovar 
vyrobený v dielňach. Drotári, pôsobiaci v nemec¬ 
kých oblastiach, sa rýchlo zoznamovali s novou 
technikou a osvojovali si princípy dovtedy nepoz¬ 
naných výrobných procesov. Medzi prvými v diel¬ 
ňach zavádzali novú technológiu a moderné stro¬ 
je, ktoré sa postupne šírili aj do drotárskych dielní 
v iných krajinách (Rusko, Rakúsko). V Rusku sa 
takéto dielne volali masťerské (majstrovské) 

- z ruského jazyka: MacmepcKaa. ( masťerskaja ) - 
dielňa. Fázu rozvinutej drotárskej výroby tak 
možno charakterizovať najmä prechodom na 
čisto dielenskú výrobu. Mnoho drotárov sa stalo 
slobodnými podnikateľmi, ktorí šikovne využívali 
novovznikajúce trhy. Avšak výstavba drotárskych 

dielní prebiehala aj v závislosti od hospodárskeho 
rozvoja krajín a podľa toho, ako rýchlo v nich po¬ 
stupovala industrializácia. V poslednej tretine 19. 
storočia sa z drotárskych dielní vyvinuli manufak¬ 
túry, ktorých vznik môžeme považovať za jeden 
z vrcholov drotárskeho podnikania. Hoci len malá 
časť sa stala majiteľmi manufaktúr, predsa v nich 
bola zamestnaná značná časť drotárov. Spravidla 
boli zariadené na kombinovanú výrobu s drôtom 
a plechom. Vykonávali sa v nich drotárske, ple- 
chárske, klampiarske a neskôr medikováčske i zá¬ 
močnícke práce. Okrem typických výrobkov z drô¬ 
tu a plechu sa začali vyrábať zdobené úžitkové 
i umelecké predmety. Na svoju dobu boli vyba¬ 
vené výkonným strojovým parkom, ktorý zodpo¬ 
vedal výrobnému charakteru dielne. Z niektorých 
sa neskôr vyvinuli továrne so strojovou veľkový¬ 
robou. Výrazné obmedzenie dielenskej práce 


i vandrovných drotárov spôsobila 1. svetová vojna. 
Po jej skončení zaznamenali rozvoj už len dielne 
a manufaktúry v Spojených štátoch amerických 
(USA). 

Drotárstvo v 1. polovici 20. storočia 

Po skončení I. svetovej vojny, rozpade Rakúsko- 
-Uhorska a podpísaní medzištátnych zmlúv, ktoré 
určovali hranice novovzniknutých štátov (1918), 
sa drotári vracali do novovzniknutej Českosloven¬ 
skej republiky (ČSR). Museli sa vyrovnať so stra¬ 
tou väčšiny rajónov v zahraničí, zmenšením zá¬ 
robkových možností a poklesom svojho sociál¬ 
neho statusu (najmä v prípade niekdajších maji¬ 
teľov drotárskych dielní). Ich situáciu v novom 
štátnom útvare komplikovala aj konkurencia lac¬ 
ného českého továrenský vyrábaného tovaru. 
Niektorí sa snažili pokračovať v produkcii väčšej 
časti sortimentu, ktorý boli zvyknutí vyrábať, kým 
pracovali v zahraničných dielňach a manufaktú¬ 
rach. Determinovaní boli aj materiálovým a ná¬ 
strojovým vybavením, ktorého bolo relatívne 
dostatok, ale aj preorientovaním sa z dielenskej 
výroby na prevažne vandrovné drotárstvo. Vý¬ 
nimku tvorili malé drotárske dielničky, neraz to¬ 
tožné s kvartýrmi (bytmi), v ktorých aj bývali. 
Mnohí zruční drotári boli odkázaní prevažne na 
vykonávanie opráv a ďalší, hlavne mladí, prešli 
popri drotárčine aj na predaj galantérneho tovaru 
alebo vyhľadávali iné príležitostné zamestnania. 
Navyše, na území republiky mohli prevádzkovať 
drotárstvo len tie osoby, ktorým bolo udelené po¬ 
volenie - drotárska legitimácia platná 1 rok. 

Po schválení Zákona o podomovom obchode zo 
4. júna 1926 sa mu vrátane drotárstva smeli ve¬ 
novať všetci svojprávni československí štátni ob¬ 
čania, ktorí boli majetkovo a zárobkovo odkázaní 
na takýto spôsob obživy. Veková hranica udelenia 
oprávnenia na podomový obchod sa posunula na 

Odrôtovanie prasknutého riadu patrilo k najčastejším drotárskym prácam 
(Kysucké múzeum v Čadci) 


35 rokov, obyvateľom chudobných krajov, medzi 
ktoré patrili aj Kysuce, mohlo byť povolenie ude¬ 
lené alebo predĺžené už v 21. roku života. V zahra¬ 
ničí bolo relatívne viac práce, preto sa mnohí 
drotári snažili vrátiť do rajónov, kde pracovali ešte 
pred vznikom ČSR. Žiadali o vystavenie cestov¬ 
ných pasov najmä do európskych krajín. Napriek 
tomu smerovalo do zahraničia podstatne menej 
drotárov ako pred 1. svetovou vojnou. 

Po vypuknutí 2. svetovej vojny sa činnosť dro¬ 
tárov obmedzila prevažne na územie Slovenska. 
V roku 1949, po zmene politickej situácie v Česko¬ 
slovensku (februárový prevrat 1948), boli prijaté 
opatrenia, ktoré smerovali k zrušeniu drotárstva. 
Nové podomové živnosti „správkarské“ (drotári, 
sklenári, brusiči, opravári dáždnikov a i.) bolo 


možné povoliť len so súhlasom Krajského národ¬ 
ného výboru v Žiline. Žiadatelia o vydanie drotárskej 
legitimácie museli byť štátnymi občanmi ČSR, svoj¬ 
právni a starší ako 21 rokov a nesmeli byť trestaní. 

Staré drotárske legitimácie mohli predĺžiť 
okresné národné výbory vo vlastnej kompetencii 
iba osobám (invalidom) starším ako 45 rokov, 
existenčne odkázaným na drotárstvo. Mnohí v tej¬ 
to činnosti pokračovali ešte v 60. rokoch i napriek 
tomu, že úrady napokon zastavili vydávanie dro¬ 
társkych legitimácií s odôvodnením, že na Kysu¬ 
ciach nie sú príslušníci tohto zamestnania po¬ 
trební. Na druhej strane však došlo k oživeniu 
umeleckého drotárstva, ktorého reprezentanti aj 
v súčasnosti pokračujú v tradícii starých drotár¬ 
skych majstrov. 

Drotárska krošňa 
a drôtené výrobky 
- vešiaky, košík 
a podložka pod 
žehličku (Kysucké 
múzeum 
v Čadci) 


Drotári ovplyvnili takmer všetky oblasti života 
svojich rodín a domovských obcí na Kysuciach. 
Ich kontakty s kultúrne vyspelejšími krajinami 
Európy a sveta vôbec (v medzivojnovom období 
hlavne s českými oblasťami) prispeli k zmenám 
tradičnej kultúry v regióne v i. polovici 20. storo¬ 
čia. Mali dopad na organizáciu rodinného života 
i života celého lokálneho spoločenstva. Ovplyvnili 
úroveň bývania, stravu, morálku, obyčajové tra¬ 
dície, čiastočne i ľudové náboženstvo. V koneč¬ 
nom dôsledku drotári obohatili materiálnu kul¬ 
túru aj iných etník (napr. českého, poľského, ne¬ 
meckého, ruského), čím sa stali spolutvorcami ich 
hmotného kultúrneho dedičstva. 

Výstava 

Vo výstavných priestoroch Stanice Skanzen, 
v Múzeu kysuckej dediny Vychylovka, si návštev¬ 
níci môžu pozrieť autorskú výstavu „Drotári 
a drotárstvo “, ktorá predstavuje všetky obdobia 
tohto špecifického neroľníckeho zamestnania 
mužov zo severozápadu Slovenska (Kysúc a Hor¬ 


ného Považia). Vystavené exponáty (drotárske vý¬ 
robky, náradie, dokumenty, fotografie a grafiky 
zobrazujúce drotárov) sú zo zbierok Kysuckého 
múzea v Čadci. Súčasnú tvorbu reprezentujú vý¬ 
robky umeleckých drotárov tvoriacich na Kysu¬ 
ciach - Róberta Hozáka a Juraj a Šeríka. 

K otvoreniu výstavy boli naplánované aj sprie¬ 
vodné podujatia (tvorivé dielne s majstrami dro¬ 
társkeho umenia, premietanie filmu „Drotári,“ 
prednáška „Drotári z Kysúc“ autora článku a vý¬ 
stavy, sadenie nezábudiek pri objekte Kaplnka 
Panny Márie Ružencovej zo Zborová nad Bystri¬ 
cou na pamiatku vojakov z drotárskeho regi¬ 
mentu, padlých v 1. svetovej vojne na Sočskom 
fronte - semienka priniesol autor výstavy priamo 
z Kobaridu, centra Cesty mieru v Slovinsku - do¬ 
kumentačného strediska 1. svetovej vojny a tiež 
kultúrny program v podaní folklórnej skupiny). 
Uvedené podujatia sa v dôsledku COVID-19 ne¬ 
mohli uskutočniť. Preložené boli na 30. augusta 
2020. Výstava bude k dispozícii počas celej sezóny, 
až do 31.10.2020. 

Severná časť lode 
radoľského kos¬ 
tola s murova¬ 
ným bočným 
oltárom (foto 
autorka) 



Stredoveký kostol v Radoli 


Mgr. Danka Majerčíková 

Nad obcou Radoľa sa vypína výrazný ostrožný 
výbežok, z troch strán obklopený strmými svah¬ 
mi, pre ktorý sa zaužíval názov Koscelisko. Názvy 
ako Koscelisko, Koscelište, Kostolisko a podobné 
evokujú existenciu sakrálnej stavby na danom 
mieste, hoci mnohokrát v priebehu stáročí kostol 
zanikol a zmizli po ňom aj najmenšie stopy. Po¬ 
dobná situácia je doložená aj v Radoli, aj keď tu 
kostol „nezmizol“, ale v podobe ruín sa zachoval 
až do dnešných čias. Posledných päť storočí však 
už neslúžil svojmu účelu a ako ruina bol zdrojom 
stavebného materiálu pre obyvateľov obce. V 80. 
rokoch 20. storočia sa pri rekonštrukcii renesanč¬ 
ného kaštieľa v Radoli zistilo, že na jeho stavbu 


bolo druhotne použité travertínové ostenia z kos¬ 
tola. Napriek tomuto drancovaniu sa z kostola za¬ 
chovali pomerne značné časti murív, ako sa uká¬ 
zalo pri neskoršom výskume. 

Kostol v Radoli je považovaný za najstarší ka¬ 
menný murovaný kostol na Kysuciach - pred¬ 
pokladá sa, že vznikol už niekedy v druhej polovici 
i3.storočia. O jeho existencii žiaľ nevypovedajú 
žiadne písomné materiály, jediná, aj to nepriama 
zmienka o ňom pochádza zo súpisu pápežských 
desiatkov z rokov 1332 až 1337, kde sa Radoľa 
spomína ako jediná kysucká farnosť. Jej farár 
Peter vyplatil kolektorom desiatok šesť grošov, čo 
naznačuje, že radoľská farnosť patrila k menším 

až stredne veľkým farnostiam. V prvej polovici 
i7.storočia bola plocha Kosceliska využívaná na 
poľnohospodárske účely, podľa urbárov budatín- 
skeho panstva z rokov 1658 a 1690 sa tu nachá¬ 
dzala chmeľnica. V 20. storočí sa časť plochy 
bližšie k obci začala zase využívať ako cintorín, 
zvyšok bol intenzívne poľnohospodársky využí¬ 
vaný. 

Archeológ Anton Petrovský Šichman navštívil 
Koscelisko prvýkrát niekedy v 40. rokoch 20. sto¬ 
ročia. V tom čase boli ruiny kostola ešte voľne vi¬ 
diteľné. O niekoľko rokov neskôr sa Petrovský- 
-Šichman dozvedel, že majiteľ pozemku, na kto¬ 
rom kostol stál, sa rozhodol pozemok skultivovať 
a začal ruiny rozorávať. Štátny archeologický 
ústav v Martine sa preto rozhodol vykonať okam¬ 
žitý záchranný výskum kostola, a jeho vedením 
poveril práve Petrovského-Šichmana. Výskum sa 
uskutočnil v októbri a novembri 1956, a napriek 
tomu, že sa ho pre nepriaznivé počasie nepodarilo 
dokončiť, priniesol množstvo nových informácií. 
Petrovský-Šichman odkryl väčšinu murív a mohol 
tak skonštatovať, že kostol je jednoloďová obdĺžni¬ 
ková stavba so štvorcovou svätyňou a štvorcovou 
sakristiou, o ktorej predpokladal, že bola ku kos¬ 
tolu pristavaná dodatočne. V interiéri kostola za¬ 
chytil murovaný bočný oltár, stojaci pri severnej 
stene lode. Pred ním odkryl hrob, ktorý ponechal 
in situ. Nájdené architektonické prvky (fragment 
gotického rebra klenby a tiež fragment profilova¬ 
ného kamenného architektonického článku po¬ 
chádzajúceho zo vstupného portálu) ukázali, že 
vstup do kostola bol lemovaný zdobeným kamen¬ 
ným portálom, svätyňa v kostole mala pravdepo¬ 
dobne kamennú rebrovú klenbu a celý kostol bol 
v interiéri aj exteriéri zdobený maľovanými prv¬ 
kami. Z tejto výmaľby sa našli len drobné úlomky 
bielej a červenej farby, z ktorých nie je možné 
určiť výzdobný motív, no porovnaním s inými za¬ 


chovanými stredovekými kostolmi môžeme pred¬ 
pokladať, že v radoľskom kostole boli steny vyma¬ 
ľované na bielo, portál a rebrá klenby na červeno, 
a červenou farbou boli olemované aj okenné 
otvory. 



Bronzový prsteň so 
zoomorfným motí¬ 
vom, nájdený 
v hrobe na cintoríne 
(Kysucké múzeum 
v Čadci) 


Dôležitým zistením bolo aj určenie aspoň pri¬ 
bližného dátumu vzniku stavby - po konzultácii 
so známym odborníkom na stredoveké kostoly 
Václavom Menclom Anton Petrovský-Šichman 
datoval vznik kostola do druhej polovice 13. sto¬ 
ročia. Jeho zánik predpokladal niekedy v polovici 
15. storočia, k tomuto datovaniu výrazne prispel 
nájdený hrob dieťaťa v nádobe, vyrobenej v prie¬ 
behu 15. storočia. Hrob vznikol v období, keď bol 
kostol už v ruinách, hrobová jama bola totiž vy¬ 
hĺbená do muriva kazateľnice. Týmto spôsobom 
- v nádobách - boli v stredoveku pochovávané 
nepokrstené deti, ktoré nemohli byť pochované 

Kostená plastika 
svätice, pôvodne 
pravdepodobne 
rukoväť nožíka 
(Kysucké múzeum 
v Čadci) 



na cintoríne, preto ich hroby umiestňovali za 
ohradu cintorína, alebo ako v prípade Kosceliska, 
do ruín sakrálnej stavby, ktorá si aj po svojom zá¬ 
niku nejaký čas udržala posvätný charakter. 

Na výskum Petrovského-Šichmana nadviazala 
Marcela Ďurišová z Kysuckého múzea, ktorá sa 
v roku 1990 zamerala na preskúmanie cintorína, 
rozprestierajúceho sa okolo kostola. Odkryla spolu 
14 hrobov, v ktorých sa len sporadicky vyskytovali 
drobné ozdoby, ako napr. bronzový prstienok so 


štítkom zdobeným motívom vtáčika. Z tohto výs¬ 
kumu pochádza aj najcennejší nález z Kosceliska- 
drobná soška svätice, vyrobená niekde v západnej 
Európe v 13. alebo 14. storočí. Soška je vyrobená 
z kosti, pričom zadná strana je plochá, jej výška 
dosahuje len 83 mm. Jej funkcia nie je doteraz ob¬ 
jasnená - niektorí bádatelia uvažujú, že by mohlo 
ísť o časť liturgickej nádoby, tzv. pyxidy, iní sa do¬ 
mnievajú, že soška tvorila rukoväť nožíka. Každo¬ 
pádne ide o cenný predmet, ktorí si návštevníci 
Kysuckého múzea spolu s ďalšími nálezmi z vý¬ 
skumu môžu pozrieť v archeologickej expozícii 
v Kaštieli Radoľa. Výsledky oboch starších výsku¬ 
mov poukázali na potrebu ochrany lokality, preto 
bola plocha s ruinami kostola ako aj priľahlé po¬ 
zemky, kde sa našli hroby pravekého pohrebiska, 
vyhlásené za chránenú kultúrnu pamiatku Kos- 
celisko. 

Pretože starší výskum kostola nebol dokon¬ 
čený, padlo v roku 2012 rozhodnutie výskum ob¬ 
noviť a overiť, príp. rozšíriť poznatky zo starších 
výskumov. V prvej etape, prebiehajúcej v roku 
2012 v spolupráci Kysuckého múzea s Archeolo¬ 
gickým ústavom SAV v Nitre, sa výskum sústredil 
na stavbu kostola. Po odkrytí obvodových murív 
bolo možné určiť jeho presné rozmery - hlavná 
loď mala vonkajšie rozmery 9,7 metrov na dĺžku 
a 8,65 metrov na šírku. Keď vezmeme do úvahy, 
že múry kostola dosahovali šírku 90-100 cm, vnú¬ 
torné rozmery lode, teda priestoru, kde sa zhro¬ 
mažďovali veriaci, dosahovali len približne 8x7 
metrov. Ani svätyňa nebola veľká, jej vnútorné 
rozmery mali rozsah 4,8 x 4,5 metrov, v sakristii 
3,5 x 3,5 metrov. Celková dĺžka kostola tak dosa¬ 
hovala len 15,13 metrov. Kostol zhruba dodržal 
tradičnú orientáciu v smere východ - západ, od 
ktorej sa odchyľoval o nejakých 34 0 . Do interiéru 
sa vstupovalo vchodom situovaným na západnej 
strane. Vstup bol vydláždený menšími plochými 

kameňmi a pôvodne doplnený profilovaným ka¬ 
menným portálom. Anton Petrovský-Sichman 
predpokladal,, že nad vstupom, ako to pri stredo¬ 
vekých kostoloch bývalo časté, bola postavená 
veža, čo sa však výskumom vyvrátilo, keďže sa po 
nej nenašli žiadne stopy. 

Pri stavbe kostola stavitelia použili miestny 
materiál nazbieraný v riečisku Kysuce, ale aj lo¬ 
mové kamene z blízkeho okolia. Prevládajú medzi 
nimi najmä bridlice a pieskovce, našlo sa však aj 
niekoľko kusov penovcov, ktoré vzhľadom na 
svoje vlastnosti (sú ľahšie) mohli byť využité pri 
konštrukcii klenby. Kamene boli rôzne velké, ne¬ 
opracované, s výnimkou niekoľkých veľkých 
kvádrov, ktoré spevňovali nárožia stavby. Boli 


ukladané do nepravidelných riadkov, len v spod¬ 
ných častiach sa občas objavujú 2-4 pravidelné 
riadky. Z vnútorného vybavenia bol objavený 
bočný oltár pri severnej stene lode kostola a zá¬ 
klady kazateľnice v svätyni. Oba objekty boli vy¬ 
murované z jednoduchých kameňov a omietnuté. 
Pred oltárom boli zistené dva schodíky, vytvorené 
veľkými kamennými platňami, ďalšia pohodená 
platňa naznačuje, že schodíky boli pôvodne tri. 
V celom kostole sa nepodarilo zistiť stopy nejakej 
dlážky, podlahu tvorila zrejme len tvrdo udupaná 
hlina. 

Na severnej strane kostola bola postavená 
sakristia, prístupná z priestoru svätyne. Rovnaký 
charakter muriva dokazuje, že bola postavená sú- 

Odkrývanie hro¬ 
bov v lodi kostola 
(foto autorka) 



časne s kostolom. Kostnica, objavená pri sever¬ 
nom múre lode kostola, bola však pristavaná do¬ 
datočne. Murivo bolo kladené podstatne nedban- 
livejšie a bolo aj výrazne užšie ako v kostole. Kost¬ 
nica slúžila na uskladnenie kostí zo starších hro¬ 
bov, ktoré boli poškodené pri kopaní neskorších 
hrobov. K takémuto poškodzovaniu hrobov do¬ 
chádzalo vtedy, keď sa cintorín zaplnil. Ak ho ne¬ 
bolo možné zväčšiť, začalo sa znovu pochovávať 
na mieste najstarších hrobov. Niekedy sa staršie 
hroby prekryli vrstvou hliny a až potom sa začali 
kopať nové hroby. Tento postup sa mohol zopa¬ 
kovať niekoľko krát, takže pri novodobom archeo¬ 
logickom výskume nachádzame niekoľko hrobov 
nad sebou. Hovorí sa tomu etážovité pochováva¬ 
nie. To však nebol prípad radoľského cintorína, 
preto bola pri kostole vybudovaná kostnica. Pri jej 
výskume sa medzi kosťami našli aj črepy dvoch 
veľkých keramických mís pochádzajúcich z pre¬ 


lomu 14. a 15. storočia. Jedna z mís bola kom¬ 
pletne reštaurovaná a dnes je vystavená v Kaštieli 
Radoľa. 

Pri druhej etape v roku 2013 sa výskum zame¬ 
ral jednak na cintorín okolo kostola, jednak na po¬ 
chovávanie v interiéri kostola. Už v roku 1956 boli 
v kostole objavené dva hroby - spomínaný hrob 
dieťaťa v nádobe, a okrem neho ešte jeden hrob, 
situovaný pri severnej stene kostola, v tesnej blíz¬ 
kosti bočného oltára. Pretože Petrovský-Šichman 
nechal hrob in situ, teda na pôvodnom mieste, 
znovu sme ho odkryli. Antropologickým roz¬ 
borom bolo zistené, že tu bol pochovaný muž vo 
veku okolo 40-45 rokov, ktorý počas svojho života 
vykonával ťažkú manuálnu prácu. Hrob pri oltári 
by naznačoval významné spoločenské postavenie 
mŕtveho, k pohrebu však došlo až po vypálení 
kostola - hrobová jama bola totiž vykopaná do 
vrstvy červenej, prepálenej hliny. Pochovanie do 

Hroby v severozá¬ 
padnej časti kostola 
(foto autorka) 


ruín kostola, a teda nie na posvätený cintorín, by 
mohlo naznačovať istú spoločenskú stigmatizáciu 
pochovaného - možno spáchal nejaký zločin alebo 
mal nejakú telesnú vadu, ktorá ho stavala na okraj 
vtedajšej spoločnosti. Aj výbava mŕtveho bola 
veľmi prostá - mal pri sebe len jednoduchú že¬ 
leznú pracku z opaska. 

V kostole sa však pochovávalo aj počas jeho 
existencie, ako o tom svedčí niekoľko hrobov náj¬ 
dených v severozápadnom rohu kostola. Pri niek¬ 
torých sa dokonca našli zvyšky drevených rakiev 
a najmä značné množstvo železných klincov. 
Podľa intenzity pochovávania na preskúmanej 
ploche predpokladáme, že v kostole mohlo byť za 
celý čas jeho existencie pochovaných približne 70 
osôb. Celkovo bolo na cintoríne a v kostole odkry¬ 
tých spolu 42 hrobov - 14 v kostole a 28 na cinto¬ 
ríne (vrátane hrobov z dvoch starších výskumov). 
Len sporadicky sa v hroboch vyskytovali nejaké 


predmety - bronzové prstene, opaskové pracky, 
hviezdicovitá spona a v dvoch hroboch aj strie¬ 
borná minca, tzv. parvus. Bola to drobná minca, 
jednak svojou veľkosťou (mala priemer len 10 
mm), jednak svojou hodnotou. Razila sa za vlády 
Žigmunda Luxemburského, v rokoch 1384 až 
1427. Jej výskyt v hroboch potvrdzuje pochováva¬ 
nie v kostole, a teda aj existenciu kostola, na pre¬ 
lome 14. a i5.storočia. Obvykle sa mince vkladali 
do úst, prípadne do ruky. V Radoli sa našlo nie¬ 
koľko lebiek so zelenkastým zafarbením čeľustí, 
čo by mohlo naznačovať prítomnosť mince, ktorá 
sa však medzitým rozpadla. V spomínaných 
dvoch hroboch sa mince našli pri stehennej kosti 
pochovaného, a teda boli zrejme vložené do ruky. 
Hoci hroby v kostole boli rovnako chudobné ako 
hroby na cintoríne, už samotný fakt, že dotyční 
boli pochovaní v kostole, poukazuje na ich vý¬ 
znamnejšie postavenie v spoločnosti. Niektoré 

hroby na cintoríne boli prekryté masívnymi ka¬ 
mennými platňami. Len jediná sa našla in situ - 
prekrývala hrob v blízkosti južnej steny lode kos¬ 
tola, ďalšie dve sa našli v sekundárnej polohe. Ka¬ 
menné platne boli len minimálne opracované, 
mali nepravidelný pozdĺžny tvar s dĺžkou okolo 
150 cm, bez akýchkoľvek nápisov alebo znakov. 
Zaujímavý bol aj hrob odkrytý na cintoríne nie¬ 
koľko metrov od južnej steny kostola, v ktorom 
boli kosti značne prehádzané. V tomto prípade 
možno predpokladať protivampiristický zásah - 
pozostalí zo strachu pred mŕtvym dodatočne hrob 
porušili, aby im mŕtvy nemohol škodiť. 

Predmety nájdené v hroboch patrili k bežnej 
výbave stredovekého človeka, neboli ničím výni¬ 
močné a vyrábali sa aj niekoľko storočí. To zne¬ 
možňuje presnejšie datovať hroby, predsa sa však 
počas výskumu vyskytli nálezy, ktoré naznačujú, 
že na tomto mieste sa pochovávalo už pred stav¬ 
bou murovaného kostola. Jeden z hrobov pri juž¬ 
nej strane kostola bol prerezaný murivom kostola. 
Znamená to, že k pohrebu došlo ešte pred výstav¬ 
bou kostola a práve pri nej bol hrob poškodený. 
Podobný hrob odkryl aj Anton Petrovský Šichman 
v roku 1956 pri východnom murive svätyne. 
Možno tu pred murovaným kostolom stál drevený 
kostolík, okolo ktorého sa pochovávalo, rovnako 
je však možné, že tu najskôr vznikol cintorín, a až 
neskôr bol na ňom postavený kostol. Stredoveké 

vidiecke kostoly často stávali na vyvýšených po¬ 
lohách mimo obce, pričom slúžili obyvateľom via¬ 
cerých okolitých dedín. 

Zánik kostola na Koscelisku nie je doteraz 
úplne objasnený, nálezové situácie však dovoľujú 
datovať ho zhodne s Petrovským-Šichmanom do 
obdobia okolo polovice 15. storočia. Dôležitým zis¬ 
tením obnoveného výskumu bolo zachytenie tzv. 
katastrofickej vrstvy. V interiéri kostola bola na 
viacerých miestach odkrytá výrazná vrstva do 
červená prepálenej hliny premiešanej s uhlíkmi. 
V priestore sakristie bola navyše výrazne zvlnená. 
Vrstva dokazuje zánik kostola pri veľkom požiari, 
pri ktorom zrejme zhorela nejaká drevená kon¬ 
štrukcia, možno krov kostola. Z akého dôvodu 
došlo k tomuto ničivému požiaru nie je známe, 
zdá sa byť však oprávnený predpoklad Marcely 
Ďurišovej, že k vypáleniu kostola mohlo dôjsť 
v súvislosti s prechodom sirotkov údolím Kysuce 
v roku 1431. Títo údajne mali na Koscelisku nejaké 
opevnenie. Možno kostol využili ako oporný bod 
pri menších šarvátkach s uhorským vojskom, pri 
ktorých kostol vyhorel. Vypálenie kostola pri ne¬ 
jakej bitke by naznačovali nálezy dvoch hrotov 
šípov, z nich jeden sa našiel v prepálenej vrstve 
v interiéri kostola, v blízkosti vstupného otvoru. 
Sú to jediné militáriá nájdené v kostole či na cin¬ 
toríne, preto je teória o vojenskom využití kostola 
len hypotetická. 

FURMAN, Martin. Zaniknutý stredoveký kostol 
v Radoli-Koscelisku. In Archaeologia historka, 

Rekonštrukcia keramickej misy z prelomu 14. a 15. storočia (Kysucké múzeum v Čadci) 

Ochranná listina 
pre Gašpara 
Suňoga z roku 
1515 (Magyar 
nemzeti levéltár) 

Gašpar I. Suňog 

(? -1520) 

Mgr. Andrea Paráčová 


V tomto roku uplynie 500 rokov od smrti Gaš¬ 
para Suňoga, zakladateľa významného šľachtic¬ 
kého rodu, ktorý Kysuciam a časti Považia vládol 
približne tristo rokov. Suňogovci z Jasenice a Bu- 
datína boli postupne povýšení do barónskeho 
a potom aj do grófskeho stavu a zastávali výz- 
nané krajinské funkcie. 

Najstaršia známa písomná zmienka o rode 
Suňog je z konca i4.storočia. V roku 1394 získal 


Mikuláš Suňog spolu so synmi Michalom, Jánom, 
Štefanom a Ladislavom dedičné richtárstvo v po¬ 
važskej obci Jasenica za 50 mariek. K richtárstvu 
dostal slobodný lán (usadlosť), krčmu, mlyn a šesť 
sedliackych usadlostí, ako aj možnosť zriadiť si pe¬ 
káreň, jatku, obuvnícku dielňu a ostatné „priná- 
ležitosti“ podľa zvykov mesta Bytča. 

Písomné pramene potom na vyše polstoročia 
o osudoch rodu mlčia. Bola to turbulentná doba, 

poznačená rozháranými pomermi v krajine, os- 
manskou hrozbou, vojnou s Benátkami i čes¬ 
kými husitmi. 

S potomkom Mikuláša Suňoga Matejom sa 
stretávame až v dobe nástupu Mateja Korvína na 
uhorský trón. V roku 1458 mal byť na základe 
kráľovho mandátu Nitrianskej kapitule ako 
„homo regius“ - kráľov človek (splnomocnenec) 
- prítomný pri vovedení Ladislava Podmanic- 
kého do držby Bystrického hradu, v roku 1462 sa 
Matej Suňog spomína ako sused a spolusused pri 
darovaní hradu Košeca Blažejovi Maďarovi a jeho 
štatúcii, v roku 1465 mal byť ako jeden z kráľo¬ 
vých ľudí prítomný pri vovedení Ladislava Pod- 
manického do držby obcí Horoviec, Savčinej, ako 
aj troch usadlostí osady Lehôtka. V roku 1466 bol 
Matej ako kráľov človek pri štatúcii Podmanic- 
kého nitrianskou kapitulou do držby Prosného, 
Hatného, Maríkovej, Klieštiny a Katliny. 

V roku 1467 dostal Matej Suňog od kráľa Ma¬ 
teja za vernosť a verné služby obec Jasenicu, ktorú 
„od dávna so svojimi predchodcami užíval a uží¬ 
vať si nárokuje. Preto celé naše právo kráľovské 
v tejto obci...so všetkými užitočnosťami a priná- 
ležitosťami akýmikoľvek, so zemami ornými ob¬ 
rábanými aj neobrábanými, poľami, lúkami, 
pastvinami, lesmi, hájmi, horami, údoliami, vo¬ 
dami, riekami, rybníkmi, mlynmi...Matejovi Su- 
ňogovi a jeho potomkom a nasledovníkom dávame 
a darujeme...“ V tom istom roku bola vykonaná aj 
štatúcia. 

Matej Suňog sa uvádza ako jeden z kráľových 
ľudí aj v roku 1470, ako sused a spolusused 
v roku 1472 a v roku 1479 je zaznamenaný me¬ 
dzi šľachtou Trenčianskej stolice. 

Matej Suňog mal dvoch synov - Gašpara 
a Bartolomeja. V roku 1487 dostal Gašpar spolu 
so svojim otcom a bratom od kráľa Mateja za 
verné služby osady Visolaje a Sverepec, ktoré po 


smrti Mikuláša Visloja ( Viszloy ) pripadli späť ko¬ 
rune. 

Doterajšia historiografia uvádza, že Gašpar 
Suňog, bojujúci po boku kráľa Mateja, si získal zá¬ 
sluhy najmä v boji proti Jurajovi Podébradskému, 
za manželku si vzal vdovu po majiteľovi budatín- 
skeho panstva Rafaelovi z Hatného Alžbetu Tu- 
róciovú a v roku 1487 dostal donáciu na Buda- 
tínske panstvo. 

Manželka Rafaela z Hatného Alžbeta však ne¬ 
bola Turóciová ale Pongrácová, dcéra Jána Pon- 
gráca (brata Pongráca II. zo Sv.Mikuláša a Sta¬ 
rého hradu), ktorý získal v roku 1454 od panov¬ 
níka hrad Uhrovec. Jeho prvou manželkou bola 
Barbora, dcéra Gašpara so Slopnej a okrem Alž¬ 
bety mali ešte dcéry Katarínu a Kristínu. 

Taktiež nie je možné, aby Gašpar dostal v ro¬ 
ku 1487 donáciu na Budatínsky hrad, pretože 
v marci roku 1488 Rafael z Hatného ešte žil. 
Vtedy totiž nariadil Matej Korvín Turčianskemu 
konventu vyšetrovanie a nájdenie kompromisu 
medzi Matejom Malým („Parvus“) de Czecze, lip¬ 
tovským županom a Andrejom Juštom (Justh ) 
z Vígľaša (de Vegles ) ohľadom osady Trebostovo. 
Medzi sprostredkovateľmi mali byť okrem zástupcu 
konventu aj šľachtici - Rafael z Budatína ( deBu- 
dethyrí), Peter z Nededze, Šimon zo Smrečian 
atď. 

Rafael z Hatného zomrel v priebehu rokov 
1488 - 1489, lebo v auguste 1489 sa Alžbeta spo¬ 
mína už ako vdova. Keďže Pongácovci boli 
spriaznení s turčianskym rodom z Necpál, anga¬ 
žovala sa v záležitosti dcéry Blažeja z Necpál Žo¬ 
fie a násilia, ktoré sprevádzalo Žofiino vydanie 
spod poručníctva turčianskeho zemana Andreja 
Jušta. Alžbetu mali kvôli tomuto v októbri 1493 
vyšetrovať v Budatíne, uvádza sa ako vdova po 
Rafaelovi. V tom čase však už zrejme bola vydatá 
za Gašpara Suňoga, lebo ako vdova po Hatňan- 

skom sa spomína v súvislosti v spore o majetky 
s Juštovcami ešte aj v roku 1519. 

S Gašparom Suňogom sa stretávame v roku 
1495, kedy Ján zo Slopnej a Vršatca založil Gašpa¬ 
rovi Suňogovi, jeho manželke Alžbete a deťom 
Petrovi, Ladislavovi a Barbore štvrtinu ich zemí 
a lesov v osade Visolaje za 153 zlatých, a to až do 
doby, kedy mu peniaze nevrátia späť. V tom istom 
roku bol Gašpar Suňog z Jasenice prítomný medzi 
svedkami a spolususedmi pri štatúcii palatína Šte¬ 
fana Zápoľského a jeho synov Jána a Juraja do 
držby trenčianskych hradov Lietava, Košeca a Ila- 
va a majetkov k nim prináležiacich. 

V roku 1497 sa Gašpar Suňog vysporiadal aj 
s Margitou, manželkou Andreja Oslániho, dcérou 
Žigmunda z Hatného, ktorá mala vo forme vena 
a dievčenskej štvrtiny majetkové podiely na Bu- 
datínskom hrade (castello sivefortalitio Budeťhiň) 
a v Kysuckom Novom Meste. 

Gašpar Suňog mal početné spory s okolitými 
zemianskymi rodmi - Hatňanskými a Popov- 
skými ohľadom majetkov vo Svederníku a Vraní, 
spor s majiteľom Strečna Marekom Horváthom 
sa dostal až pred kráľa. V roku 1498 sa začal spor 
s rodinou Divinských, v roku 1499 sa opäť kvôli 
svojvoľnému počínaniu Gašpara Suňoga sťažovala 
rodina Popovských ohľadom ich kúrií vo Sveder¬ 
níku a Vraní. Gašpar sa sporil aj s Podmanickými. 

Práve v súvislosti s Gašparom Suňogom sa na 
budatínskom panstve prvýkrát v písomných sprá¬ 
vach stretávame s valachmi, hoci valašské osídľo¬ 
vanie bolo nepochybne už v plnom prúde. S va¬ 
lachmi a pasením oviec súviseli i spory so sused¬ 
nými panstvami Strečno a Bytča. V roku 1497 sa 
Gašpar Suňog sporil pred Trenčianskou stolicou 
s Marekom Horváthom, kvôli ovciam, ktoré dal 
na príkaz svojho pána zajať strečniansky kastelán 
Juraj Horváth. O rok neskôr bol Gašpar odsúdený 
Trenčianskou stolicou na zaplatenie pokuty 3 ma¬ 
riek za spupnosť, lebo odignoroval zasadnutie sto¬ 


ličnej sedrie, ktorá mala riešiť, že násilne zajal 
ovce Jánovi Žerotínskemu z Bytče a Dlhého Poľa. 
V roku 1504 protestoval proti Marekovi Horvát¬ 
hovi, ktorého poddaní bránili budatínskym pas¬ 
tierom pásť ovce na Rači. V roku 1508 došlo 
k zajatiu dvoch poddaných v Lieskovci ľuďmi 
strečnianskeho kastelána Juraja Horvátha, kto¬ 
rých priviedli do Horného Vadičova a tam ich 
držali, kým za nich Suňogovci nezaplatili 100 de¬ 
nárov. V tom istom roku vdova po Štefanovi Zá- 
poľskom, poľská kňažná Hedviga na sťažnosť 
Juraja Horvátha nariaďovala Gašparovi Suňogovi 
a Pongrácovi zo Starého hradu, ktorí napadli va¬ 
lachov strečnianskeho panstva, aby nahradili ško¬ 
dy a nechali ich na pokoji. V podobnom duchu sa 
neskôr niesli aj spory so žilinskými mešťanmi, 
ktorým náležal chotár Krásna nad Kysucou. 

So svojím nevlastným synom Jurajom Hatňan- 
ským uzavrel Gašpar v roku 1504 pred budínskou 
kapitulou vzájomnú dedičskú zmluvu, že v prí¬ 
pade predčasnej smrti jedného z nich mali všetky 
majetky a majetkové práva, jestvujúce kdekoľvek 
v kráľovstve, prejsť na toho druhého a jeho zá¬ 
konných dedičov oboch pohlaví. V tom istom ro¬ 
ku uzavreli podobnú dohodu aj s Hatňanskými, 
keďže dcéra Žigmunda Hatňanského Margita, 
manželka Andreja Oslániho, mala podiely na Bu¬ 
datínskom hrade aj v Kysuckom Novom Meste. 

V roku 1504 kúpil tiež Gašpar Suňog od Jána, 
syna Michala z Rudiny jeho majetkové podiely 
v tejto obci za 260 zlatých. Spory s Marekom Hor¬ 
váthom pokračovali, keď po kúpe majetkov 
v Mojši a Hornom Vadičove mal byť Horváth do 
nich vovedený, proti čomu Gašpar Suňog protes¬ 
toval, neskôr odvliekol poddaného Marka Hor¬ 
vátha z Dolného Vadičova do Kysuckého Nového 
Mesta, v ďalšom roku nechal zdemolovať most cez 
Váh na území Žiliny, patriacej Horváthovi. 

V roku 1506 predal Blažej Čičkán z Rudiny 
svoje majetkové práva v Rudine a Rudinke (maior 

Zálohovanie ma¬ 
jetkov Juraja 
z Hatného na 
Budatínskom 
panstve Gaš¬ 
parovi Suňogovi, 
jeho manželke 
a deťom, rok 150y 
(Magyar nemzeti 
levéltár) 

Budatínsky hrad na 
maľbe Thormisa 
Endera (internet) 


ffiu hx-t* H. 

et minor Rudina ) Gašparovi a jeho synom Ladi¬ 
slavovi, Jánovi, Krištofovi, Mojžišovi ako aj syno¬ 
vi (!) Jurajovi z Hatného. Po udelení kráľovského 
súhlasu bola nariadená a vykonaná štatúcia, kto¬ 
rej sa za prítomnosti zástupcov turčianskeho kon¬ 
ventu zúčastnili Ján z Lieskovca, Ján z Podhradia, 
Ján z Udiče, Blažej Čičkán z Rudiny, Mikuláš z Ne- 
dedze a iní. 

V roku 1507 sa Juraj z Hatného sťažoval pred 
kráľom, že mu jeho nevlastný otec Gašpar Suňog 
z Jasenice nechce vrátiť otcovské majetky. Gašpar, 
ktorý si vzal za manželku jeho matku Alžbetu 
(v listine chybne Annu!), vdovu po Rafaelovi 
z Hatného, sa stal Jurajovým poručníkom, čím Ju¬ 
rajove vlastnícke práva prešli do Gašparových rúk 
a Suňog ich týmto spôsobom užíval. Kráľ Vladislav 
nariadil Gašparovi vrátiť tieto majetky, na čo Gaš¬ 
par odpovedal, že „ nech si Juraj na svoje majetky 
ide , veď aj tak na nich dobre stále , bez neprávostí 
zotrváva Gašpar dodal, že ani poddaných Juraja 
z usadlostí neodháňal, ale maximálne podporo¬ 
val. 


V októbri toho istého roku 
prenajal napokon Juraj z Hat¬ 
ného svojmu otčimovi Gašpa¬ 
rovi Suňogovi, svojej matke a 
(nevlastným) bratom Jánovi 
a Ladislavovi hrad ( castellum ) 
Budatín ako aj osady a majetky 
k nemu patriace, teda Budatín, 
Brodno, Vranie, Zádubnie, Ne- 
slušu, Kysucké Nové Mesto, Lie¬ 
skovec (Kysucký), Povinu, Le¬ 
hotu (Budatínsku), Dubie, Ra- 
doľu, Svederník, Hatné, Prosné, 
Maríkovu Lehotu, Klieštinu, 
Katlinu ako aj mýto v Kysuckom 
Novom Meste a ostatné „užitoč¬ 
nosti a prináležitosti,“ a to za 
3000 zlatých. Ak by Juraj (alebo jeho dediči) 
chceli tieto majetky späť, mali najskôr dlžnú 
sumu vyplatiť. Do držby týchto majetkov boli 
Gašpar Suňog spolu s manželkou Alžbetou 
a synmi Ladislavom, Krištofom a Mojžišom vove¬ 
dení turčianskym konventom 17. februára 1508. 

Keď v roku 1510 Juraj Hatňanský zomrel, vy¬ 
stúpil s nárokmi na hrad komárňanský župan 
Osvald z Korlátky so synmi, pričom sa ako maji¬ 
teľ z titulu zálohovania uvádza Ján Podmanický. 
Kráľ Vladislav II. v listine, kde sa stanovil termín 
dohody ohľadom vlastníctva hradu a príslušen¬ 
stva uvádza, že hrad po smrti Juraja z Hatného 
pripadol späť do kráľovských rúk a Osvald pred¬ 
ložil listiny vzťahujúce sa k hradu (hoci Gašpar 
Suňog bol do jeho držby právoplatne ustano¬ 
vený). Možno sa len domnievať, že táto situácia 
nastala kvôli chaotickej donačnej politike panov¬ 
níka a dominancii veľmožských rodov. Podľa do¬ 
hody mal Podmanický vyplatiť istú sumu Os- 
valdovi a jeho synom, v opačnom prípade mal Bu- 

datín prejsť do ich rúk. Dohoda a usporiadanie 
majetkových práv sa mala týkať aj Gašpara Su- 
ňoga, ktorý si na majetky bez dedičov zosnulého 
Juraja z Hatného nárokoval isté dedičské právo. 
Situácia sa zrejme vyvinula v prospech Suňogov- 
cov, keďže v nasledujúcom období ostali maji¬ 
teľmi Budatínskeho hradu a v roku 1511 si mohli 
dovoliť aj kúpu šľachtickej kúrie v Rudine od Jána 
Lučanského. 

Či s komplikovanými vzťahmi okolo hradu 
a jeho majetkov súvisí aj ochranná listina z roku 
1515, sa taktiež možno len domnievať. Zdá sa, že 
v tomto roku boli Suňogovci nejako ohrozovaní, 
lebo kráľ Vladislav II. vydal listinu, ktorou Gaš¬ 
para a jeho synov Ladislava a Mojžiša prijímal do 
kráľovskej ochrany. Adresovaná bola vdove po 
Štefanovi Zápoľskom, tešínskej kňažnej Hedvige 
a jej synom Jánovi a Jurajovi, ktorým nariadil, 

Jablunkovské 
šance mali 
chrániť Sliezsko 
pred nájazdmi 
Turkov i proti- 
habsburských 
povstalcov (Wi- 
kipedia) 



Jablunkovské šance na mapách 
Prvého vojenského mapovania 


Mgr. Martin Turóci, PhD. 

(í.časť) 

Názvom Jablunkovské šance označujme uni¬ 
kátny pevnostný komplex vybudovaný v minu¬ 
losti na obranu Jablunkovského priesmyku. Ob¬ 
ranný systém tvorili 4 hlavné pevnosti a niekoľ¬ 
kých menších pevnôstok vybudovaných od prvej 
polovice 16. do druhej polovice 17. storočia, ktoré 
mali chrániť priesmyk i bohaté Sliezsko predo¬ 
všetkým pred nájazdmi osmanských Turkov i pro- 
tihabsburských povstalcov z Uhorska. 


Najstaršiu pevnosť obranného systému pred¬ 
stavujú Staré šance, ktorej vznik súvisí s prvými 
opevňovacími prácami v oblasti. Pevnosť postavili 
v blízkosti Svrčinovca na strategickom mieste si¬ 
tuovanom priamo pod Jablunkovským priesmy¬ 
kom, neďaleko cestnej komunikácie spájajúcej 
Uhorsko so Sliezskom, ktorú mala jej posádka 
kontrolovať a chrániť. Hod nám zatiaľ priame dok¬ 
lady k jej vzniku chýbajú, je pravdepodobné, že 

postavená bola niekedy v druhej polovici 40. prí¬ 
padne v priebehu 50. rokoch 16. storočia, pričom 
písomné pramene ju po prvý krát spomínajú v ro¬ 
ku 1578. 

Pretrvávajúca hrozba vpádu osmanských Tur¬ 
kov i protihabsburských povstalcov spoločne s in¬ 
tenzívnymi bojovými operáciami tridsaťročnej 
vojny predstavovali v nasldujúcich rokoch pre 
miestnu vrchnosť dostatočný argument pre ďalšie 
posilňovanie obrany priesmyku. Nastúpený trend 
bol sprevádzaný výstavbou nových a rozširova¬ 
ním starších fortifikačných objektov. 

V roku 1621 nachádzame v písomných zázna¬ 
moch zmienku o výstavbe najsilnejšej a najväčšej 
pevnosti Jablunkovského priesmyku situovanej 
severne od Starých šancí, ktorú neskoršie zápisy 
uvádzajú pod názvami Jablunkovské, Nové či 
Veľké šance. 

V 40. rokov 17. storočia sa objavujú prvé pí¬ 
somné záznamy o šanciach Hrčava, spomínaných 
neskôr tiež pod názvami Hertzava, Hertiva alebo 
Hertvia. Túto menšiu drevozemnú pevnosť - re- 
dutu postavili pravdepodobne v 30. rokoch 17. 
storočia neďaleko dnešného slovensko-poľsko- 
českého trojmedzia. 

Niekedy v druhej polovici 17. storočia, prí¬ 
padne možno už v 40. rokoch, začala na vrchu 
Valy nad obcou Čierne výstavba pevnostného 
komplexu Malé šance ( Kleine Schantz ). V nasle¬ 
dujúcich rokoch na spomínanom mieste vyrástol 
1,5 km dlhý obranný systém tvoreným hlineným 
valom, priekopou a štyrmi štvorcovými redutami 
s rozmermi približne 20x20 metrov a niekoľkými 
redanmi (obrannými baštami trojuholníkovitého 
tvaru vystupujúcimi z valu), kde v roku 1663 slú¬ 
žila posádka o sile približne 40 mužov. 

Keďže hrozba vojenských vpádov, pri ktorej 
najväčšie riziko predstavoval predovšetkým vpád 


protihabsburských povstalcov z Uhorska, nepo¬ 
ľavovala ani v druhej polovici 17. storočia, pribudli 
v tomto období k už spomínaným pevnostiam 
ďalšie. Na vrchu Studeničný nad Mostárni u Ja- 
blunkova vybudovali redutu Hajducké šance (Hei- 
duken Schantz ). Približne v rovnakom období 
obranu priesmyku posilnila pevnosť Volské šance 
(Ochjšen Schantz ), ktorú s pevnosťou Malé šance 
spájala spojovacia reduta. Prvá zmienka o nových 
šanciach situovaných pod vrchom Ochoditá v blíz¬ 
kosti poľskej obce Koniaków na poľsko-sliezskej 
hranici pochádza z v roku 1678. 

Spomenuté pevnosti spoločne s desiatkami 
ďalších menších pevnôstok plnili svoju obrannú 
funkciu spoľahlivo takmer dve desaťročia. Obdo¬ 
bie najväčšej slávy zažívali od 60. rokov 17. storo¬ 
čia do roku 1711. Prvé decénium 18. storočia 
zároveň odštartovalo ich postupný úpadok. 

Silnú ranu pevnostiam zasadil jednak nástup 
a rozvoj nových bojových techník, ktorým nedo¬ 
kázali čeliť. Okrem toho po potlačení posledného 
protihabsburského povstania a pacifikácii pome¬ 
rov v Uhorsku i predchádzajúcej eliminácii turec¬ 
kej hrozby v závere 17. storočia postupne stratili 
i svoje obranné poslanie. Úmerne s poklesom 
strategického významu klesala i ochota štátu fi¬ 
nancovať nákladnú prevádzku týchto objektov. Po 
odchode vojenských posádok začali v priebehu 
nasledujúcich desaťročí 18. storočia opustené pev¬ 
nosti postupne chátrať a pustnúť. 

Strážnu funkciu si udržali iba Veľké šance, 
v roku 1848 však i z tejto pevností odišla posledná 
vojenská posádka. Opustený objekt miestne oby¬ 
vateľstvo následne premenilo na lacný zdroj sta¬ 
vebného materiálu. Do dnešných dní tak z ma¬ 
jestátnej stavby ostalo iba torzo, pričom rovnaký 
osud niekoľko desaťročí predtým postihol i ďalšie 
pevnosti a pevnôstky. 

Zememerač pri 
mapovaní terénu 
(Wikipedia) 



Pevnosti na mapových listoch Prvého 
vojenského mapovania 
Ako významné strategické objekty nachádzame 
pevnosti Jablunkovského priemysku znázornené 
na mnohých kartografických materiáloch z obdo¬ 
bia novoveku. Spomedzi viacerých plánov, máp či 
náčrtov pevnosti ležiace na pomedzí Uhorska 
a Sliezska zachytávajú i mapové listy Prvého vo¬ 
jenského mapovania, ktorým patrí medzi dobo¬ 
vými kartografickými dielami osobitné miesto. 
Ich význam podčiarkuje predovšetkým skutoč¬ 
nosť, že po prvýkrát hodnoverne, v reálnych tva¬ 
roch a rozmeroch, zachytávajú pozície jedno¬ 
tlivých fortifikačných objektov. 


Mapy prvého vojenského mapova¬ 
nia predstavujú mimoriadne vyda¬ 
rený výsledok jedného z najvýznam¬ 
nejších kartografických projektov na¬ 
šej i európskej histórie. Prvé vojenské 
mapovanie prebiehalo v rokoch 1763 
- 1787 z iniciatívy habsburskej pa¬ 
novníčky Márie Terézie (1740 - 
1780). Vojenskí kartografi počas viac 
než dvoch desaťročí, pomocou no¬ 
vých kartografických a zememerač- 
ských metód, zmapovali územie 
takmer celej Habsburskej monarchie. 

Mapovanie Kysúc prebiehalo sú¬ 
časne s mapovaním severouhorských 
(slovenských stolíc) v rokoch 1769 - 
1772, ktoré viedol podplukovník von 
Motzel. Skupiny zememeračov v tejto 
fáze pracovali predovšetkým v oblasti 
dnešného severného Slovenska, kde 
mapovali územie Oravskej, Liptov¬ 
skej, Spišskej, Šarišskej, Zemplínskej, 
Užskej, Berehovskej, Trenčianskej 
a Turčianskej stolice. Von Motzel ria¬ 
dil mapovanie až do roku 1771, keď 
jeho účinkovanie predčasne ukončila smrť vo 
vlnách rozbúreného Dunajca. Velenie nad karto¬ 
grafickými prácami následne prevzal major Stein- 
bacher, ktorý mapovanie severouhorských stolíc 
riadil až do úspešného zavŕšenie v roku 1772. Vý¬ 
sledkom práce vojenských kartografov boli mimo¬ 
riadne presné mapy. O ich kvalitách najlepšie 
vypovedá skutočnosť, že po drobných úpravách 
a doplnkoch ich armáda používala až do prvej 
svetovej vojny. 

Vysokú výpovednú hodnotu kartografického 
obsahu máp Prvého vojenského mapovania ešte 
viacej znásobovali vojensko-geografické opisy te¬ 
rénu (Militärische Landesbeschreibungen ), ktoré 
spomedzi všetkých troch vojenských mapovaní 

Pevnosť Malé šance 
na mapovom liste 
Prvého vojenského 
mapovania (KO¬ 
LEKTÍV: Az elsô 
katonaifelméres. 
(DVD). Budapešť: 
Arcanum, 2004) 


vznikli jedine pri tomto mapovaní. Vznik opisov 
podmieňovalo nariadenie, podľa ktorého museli 
vojenskí zememerači okrem mapovania terénu do¬ 
kumentovať i všetky poznatky dôležité pre vojenské 
účely, ktoré nebolo možné vyznačiť v mape. Išlo 
predovšetkým o údaje ako: I. Vzdialenosť (Entfer- 
nung) medzi jednotlivými lokalitami. II. Pevné 
stavby (Solide Gebäude), III. Vodstvo (Waíšer), IV. 
Lesy (Wälder), V. Lúky a močiare (Wiesen und 
Súmpfe), VI. Cesty a hradské (Wege und Stralšen), 
VII. Okolité vrchy (Umliegende Berge). 

Zememerači pri mapovaní terénu v oblasti 
uhorsko-sliezskeho pohraničia pochopiteľne ne¬ 
obišli ani pevnosti Jablunkovského priesmyku. Na¬ 
priek tomu, že väčšina z nich v tom čase už neplnila 
svoj pôvodný vojenský účel, stále predstavovali 
významný orientačný, prípadne strategický objekt. 


Na podrobných a presných mapách Prvého vo¬ 
jenského mapovania nachádzame znázornené 
všetky hlavné pevnosti - Staré šance, Velké šance, 
Malé šance, Volské šance a spoločne s nimi i via¬ 
cero menších fortifikačných objektov, pričom 
podrobnejšie informácie o pevnostiach nám pri¬ 
nášajú opisy jednotlivých obcí ležiacich v oblasti 
Skalitskej doliny - Čierne a Svrčinovec a ďalších 
sídel. 

ČIERNE (Czarno vel Cserne ) 

Zmienky o pevnostiach nájdeme i pri vojen¬ 
skom opise obce Čierne (v originálnych textoch 
mapovania označené názvom - Czarno vel 
Cserne). Od susednej obce Skalité bola táto obec 
vzdialená 1% hodiny a od poľskej Jaworzynky 1V2 
hodiny pochodu. (Jedna hodina predstavovala 

Súčasťou opevnenia Jablun- 
kovského priesmyku boli 
taktiež menšie zemné pev- 
nôstky - reduty 
(KLUČINA, Petr: Tŕicetiletá 
válka: obraz doby 1618- 
1648. Praha: Paseka, 2004) 


vzdialenosť približne 3800 metrov, alebo 5000 
krokov). Opisy nás ďalej informujú, že po 3 A ho¬ 
dinovom pochode sa odtiaľto mohli vojaci dostať 
k dvom pevnostiam. Prvou bola reduta Barzina 
Schantz predstavujúca menšiu pevnôstku stojacu 
na mieste dnešnej usadlosti Baŕiny v Českej re¬ 
publike. V čase mapovania jej okolie nebolo osíd¬ 
lené. Nachádzali sa tu len umelo vyklčované lúky 
označené názvom Barzina Wiessen situované 
medzi hustým lesným porastom. Od severu sa 
nad pevnosťou týčil vrch Gírová (839,9 m n.m.) 
Gerowa oder Hexen Berg. Druhú pevnosť pred¬ 
stavoval komplex Malé šance Kleine Schantz. 

Sídlisková štruktúra tejto obce sa výraznejšie 
neodlišovala od ostatných kysuckých sídel. Veľkú 
dedinu tvorilo rozptýlené osídlenie tiahnuce sa po 
obidvoch stranách údolia potoka Čierňanka Cza- 
detzka Bach. K Čiernemu patrilo i niekoľko 
domov postavených v úžľabine pod neďalekým 
vrchom Stankovo. 

V chotári pracovali tri drevené mlyny posta¬ 
vené pozdĺž toku Čierňanky. Lesy s výnimkou hu¬ 
stých porastov rastúcich v úžľabinách vrchu Stan¬ 
kovo (792 m.n.m.) Polana Berg a pri druhom 


mlyne boli prevažne riedke a krovinaté. Kvalita 
hlavnej cesty, ktorou bola vozová hradská vedúca 
od Svrčinovca údolím Čierňanky až do Poľska, ne¬ 
bola najlepšia. Jej nekvalitný povrch dovoľoval 
presun iba ľahkým povozom, ako však uvádzajú 
opisy, v prípade núdze ju bolo možné použiť aj na 
prepravu ťažších nákladov. Po chodníkoch spája¬ 
júcich obec s výšinami a usadlosťami v okolí však 
bolo možné prejsť iba na koni. Zaujať dobré pa¬ 
lebné postavenie v okolí Čierneho nebol žiaden 
problém. Strategický význam mali totiž všetky vy¬ 
soké vrchy na okolí. 

SVRČINOVEC ( Szwirczinowecz ) 

Ďalšie zmienky o pevnostiach nachádzame 
i pri opise Svrčinovca ( Szwirczinowecz ), ktorého 
najbližšou obcou bolo Čierne vzdialené V2 hodiny 
pochodu. Pochod k usadlosti Čadečka trval dva¬ 
krát toľko, rovnú hodinu. Podobne ako predchá¬ 
dzajúca obec i Svrčinovec patril k typickým ky¬ 
suckým obciam s roztrúseným osídlením. Najvýz¬ 
namnejším tokom bola riečka Čierňanka (Cza- 
detska Bach) dosahujúca v obci maximálnu šírku 
8-9 krokov (jeden krok bol približne 0,8 m). 

Počas výdatných dažďov, keď jej hladina značne 
stúpla, bolo po nej možné splavovať drevo až 
k ústiu s Kysucou a odtiaľ ďalej dolu prúdom až 
k Váhu. 

Z nášho pohľadu predstavuje najdôležitejšiu 
informáciu krátka zmienka o troch pevnostiach 
Jablunkovského systému. V závere opisu obce 
totiž nachádzame informáciu o tom, že Starým 
a Novým šanciam , dedine i okoliu dominuje vrch 
Postzredny Szial (pravdepodobne vrch Dejuvka 
637,1 m n.m.), no najvyššia v okolí je výšina vy¬ 
stupujúca neďaleko šancí Sťaté Szienta Schanz 
(Der Postzredny Szial dominirt die alte und neue 
Schanz, das Dorf und die Gegend, der hôchste in 


der Gegend ist die Hohe ohnweit der Szienta 
Schanz.) 

Vojenských historikov istotne zaujme informá¬ 
cia o tom, že obidve významné pevnosti, tak Staré 
šance ako aj Veľké šance, bolo možné palebne 
kontrolovať z vrchu Dejovka, ktorý bol pre tento 
priestor dominantný. Dôležitou je tiež zmienka o 
menšej a málo spomínanej pevnosti Sťaté šance, 
čo bola menšia štvorcová reduta ležiaca východne 
od Veľkých šancí na mieste dnešnej rovnomennej 
osady. Úlohou tejto pevnôstky bolo strážiť bočnú 
horskú cestu vedúcu od Svrčinovca údolím Šľa- 
horoho potoka, po ktorej bolo možné obísť obidve 
hlavné pevnosti. 

(pokračovanie v budúcom čísle) 

Predsezónne ošetrenie objektov 
ľudovej architektúry a hospo¬ 
dárske práce v Múzeu kysuckej 
dediny 

Mário Janík 


Viaceré objekty Múzea kysuckej dediny zasti¬ 
hol príchod jari v zlej kondícii. Ustupujúca zima, 
no i viaceré neriešené problémy z minulých ob¬ 
dobí, vyžadovali technické, konzervátorské a reš¬ 
taurátorské zásahy rôzneho charakteru. Aj keď 
v tomto článku hovoríme o predsezónnom ošet¬ 
rení a údržbe, ktoré môžeme považovať za ukon¬ 
čené, uvádzané práce naďalej pokračujú a budú 
pokračovať aj v nasledujúcich obdobiach. 

Sľubný rozbeh prác v polovici marca zastavila 
celosvetová pandémia ochorenia Covid 19 a s ňou 
súvisiace opatrenia. Aj keď základné činnosti ako 
napríklad údržba techniky na HLÚŽ boli zabezpe¬ 
čované priebežne, k samotnému ošetreniu objek¬ 
tov a zariadení sa mohlo pristúpiť až koncom 
apríla. Technicky najnáročnejšie práce sa vykoná¬ 
vali dodávateľsky. Ide najmä o výmenu šindľovej 
krytiny na obytnom dome v usadlosti Do potoka. 
Tu bola vymenená celá plocha strechy. Najnároč¬ 
nejším počinom po technickej a finančnej stránke, 
ale i z hľadiska nasadenia pracovníkov Kysuckého 
múzea, boli rekonštrukčné práce na Historickej 
lesnej úvraťovej železnici. Bolo treba odkopať 
a odstrániť zhnité podvaly pod koľajiskom a nabiť 
nové, medzery vysypať štrkom, vykonať technické 


práce na koľajniciach a potrebné merania, ošetriť 
a natrieť oceľové mosty, vymeniť drevené kompo¬ 
nenty, ošetriť a osadiť dopravné železničné znače¬ 
nie. V čase písania tohto článku bola snaha za¬ 
mestnancov i dodávateľov korunovaná prvým 
čiastkovým úspechom, keďže sa podarilo spustiť 
prevádzku železnice na prvom úseku zo stanice 
Skanzen po priecestie pri osade U Hruškuliaka. 

Veľkým problémom objektov ľudovej archi¬ 
tektúry je zahnívanie drevených konštrukčných 
častí budov. Najhoršie spravidla bývajú na tom 
spodné brvná, ktoré sú vystavené vlhkosti pri 
styku so zeminou. Starí majstri tento problém rie¬ 
šili podkladaním kameňmi, tzv. podmurovkou, čo 
bolo brané na zreteľ i pri budovaní skanzenu. 
Spomenuté má však význam iba vtedy, ak sú ná¬ 
nosy hliny spôsobené eróznou činnosťou pravi¬ 
delne odstraňované a dažďová voda odvádzaná. 
K výkopom drenážnych jarčekov a obnažovaniu 
zanesených spodných brvien od hliny sa pristú¬ 
pilo už na jeseň 2019 po revízii objektov ľudovej 
architektúry. V prvých májových dňoch boli vy¬ 
menené spodné brvná u najviac postihnutých 
objektov. V maštali v usadlosti U Hruškuliaka to 
bolo jedno brvno na svažnej strane. Na studni 

Zbierky - akvizície, ochrana, prezentácia 




Príprava studne 
v usadlosti 
U Hruškuliaka 
na výmenu zhni¬ 
tej spodnej časti 
(foto autorj 


Ohkopané 
podvaly na 
HLÚŽ pripra¬ 
vené na výmenu 
(foto autor) 


v tej istej lokalite bola vymenená kompletne celá 
spodná časť, na vyhni v usadlosti U Poništa jedno 
bočné brvno zo strany od lesa. Vymenené brvná 
sa vypodložili vhodnými kameňmi. Táto pod¬ 
murovka z kameňov sa previedla aj pod nevyme¬ 
nenými brvnami vyhne a studne v usadlosti 
U Poništa. V styku so zeminou boli aj drevené 
rošty v „kuči“ stodoly v lokalite U Poništa a v 
maštali v usadlosti U Hruškuliaka. Postihnuté 
časti boli rozobraté, prebytočná hlina odstránená 
a odvezená, zhnité žŕdky nahradené novými a na¬ 
pokon boli rošty skompletizované do pôvodného 
stavu. 

Večný nepriateľ všetkých stavieb - voda - sa 
podpísal aj pod havarijný stav chlievu pod obyt¬ 
ným domom v usadlosti Do potoka. Murivo bolo 
popraskané, čiastočne zosunuté, tlak stropnej 
časti spočíval iba na jednej z troch oceľových kon¬ 
zol. Drevený podlahový rošt bol totálne zdevasto¬ 
vaný hnilobou, pod ním stála voda. Dvere i dre¬ 


vená zárubňa boli v spodných častiach zhnité. 
Bolo treba pristúpiť ku komplexnej sanácii tejto 
časti objektu. Najskôr bol odstránený drevený rošt 
a vykopaný drenážny jarček. Podlaha bola zba¬ 
vená blata a stavebnej suti, ktoré boli vyvezené. 
Stropná časť bola na viacerých miestach podo- 
pretá drevenými stojkami aby sa zabránilo jej ďal¬ 
šej devastácii a zároveň bol prenesený jej tlak na 
všetky tri oceľové konzoly. Nasledovalo rozobratie 
rozpadnutého muriva a opätovné vymurovanie 
postihnutých častí dodávateľom. Ako stavebný 
materiál boli použité očistené pôvodné kamene. 
Po vyzretí muriva boli pracovníkmi múzea odstrá¬ 
nené drevené stojky a opätovne vyvezená zmes 
novovzniknutého blata a stavebnej suti. Pri prie¬ 
skume sa zistilo, že pod chlievom pravdepodobne 
vzniklo žriedlo, z ktorého je do nej voda vytláčaná. 
Podľa riaditeľky KM Mgr. Heleny Kotvasovej v mi¬ 
nulosti bol tento objekt suchý a problém s prerá¬ 
žajúcou vodou je teda novovzniknutý. Vzhľadom 

Novovybudovaná 
ohrada pre záhony 
s poľnohospodár¬ 
skymi plodinami 
(foto autor) 



k zisteným skutočnostiam bolo rozhodnuté, že do 
chlievu nebude opätovne osadený drevený rošt, 
namiesto neho bude podlaha vydláždená plo¬ 
chými kameňmi. Vydláždená plocha je predelená 
drenážnym jarčekom, ktorým je odvádzaná vy¬ 
vierajúca voda von z pivnice. V exteriérovej časti 
bol do drenážneho jarčeku vložený drevený žľab, 
ktorý zabezpečí plynulejšie odtekanie vody a zá¬ 
roveň aj pôsobí estetickejšie ako brázda od krom¬ 
páča. 

V sledovanom období prebehli aj konzervačné 
práce. Dôraz bol položený najmä na obvodové 
vonkajšie steny objektov. Ošetrené boli kompletne 
usadlosti (teda obytné domy i hospodárske bu¬ 
dovy) U Rybov, Do potoka, U Poništov, U Roma¬ 
nov, ďalej plevník v usadlosti U Hruškuliakov, 
dom lesných robotníkov z Dunajova, chalupa 
z Oščadnice, krčma z Kóme, mlyn a píla z Klubiny, 
Šuľavov choľvarok, Kolenov choľvarok a objekt od 
Bisahov. Na ošetrenie bol použitý insekticídny 
a fungicídny prípravok na ochranu dreva Lignofix 
E-Profi. Obytný dom a vyhňa U Poništov boli ex¬ 
perimentálne ošetrené prípravkom Karbolineum 


extra. Tento preparát bol zvolený vďaka vynika¬ 
júcim preferenciám kolegov z iných múzeí, navyše 
poskytuje i ochranu pred UV žiarením, nevýho¬ 
dou je však vyššia cena. Do budúcna bude preto 
potrebné sledovať a porovnávať účinnosť oboch 
spomenutých prípravkov spolu s preparátom Bo- 
chemit Opti F, ktorým boli v roku 2019 naimpreg- 
nované objekty usadlosti U Hruškuliaka. 

Okrem spomenutých objektov boli ošetrené 
i niektoré zbierkové predmety, najmä náradie 
a stroje v hospodárskych budovách. Vzhľadom 
k rozsahu všetkých prác v skanzene neboli prevá¬ 
dzané žiadne zložitejšie postupy, aplikovalo sa len 
jednoduché natieranie štetcom, čo zvládali aj za¬ 
mestnanci s iným pracovným zaradením, ako je 
konzervátor. Pri zvolení takéhoto postupu prác sa 
však počíta s tým, že v priebehu sezóny sa kon- 
zervátori vrátia k technicky náročnejším prácam 
najmä na rôznych hospodárskych strojoch a za¬ 
riadeniach. 

Nezameniteľný a jedinečný kolorit Múzea ky¬ 
suckej dediny dotvárajú i rôzne úžitkové či hos¬ 
podárske zariadenia. Pracovníčky KM zriadili 

Podšalovanie poš¬ 
kodeného chlievu 
pred sanáciou 
v usadlosti Do po¬ 
toka (foto autor) 


Chliev v usadlosti 
Do potoka po zre¬ 
konštruovaní mu¬ 
riva a osadení 
odvodňovacieho 
žľabu (foto autor) 


záhony, do ktorých nasadili tradičné plodiny ako 
zeleninu - kapustu, cibuľu, šalát, mrkvu ďalej fa¬ 
zuľu, bôb, ľan, ovos, kvaku. Keďže v skanzene sú 
chované aj ovce, ktoré si rady pochutnajú na klí¬ 
čiacich plodinách, vybudovali zamestnanci okolo 
záhonov ohradu. Tá sa skladá z kolov nabitých do 
zeme, medzi ktoré sú nabité neokresané a neohob- 
ľované dosky. Jedna strana je rozoberateľná a je 
tvorená olúpanými žŕdkami. Tieto záhony sú si¬ 
tuované nad usadlosťou do Potoka. 

Na bezpečný pohyb návštevníkov slúžia exte¬ 
riérové schody, vďaka ktorým sa dajú pohodlne 
prekonať strmšie stúpania k niektorým usadlos¬ 
tiam. Tie staré, tvorené doskami a polguľatinami 
zapustenými do terénu a vysypané štrkom už boli 
pozahnívané a tak sa pristúpilo k ich oprave. Ako 
materiál boli tentoraz zvolené oveľa trvanlivejšie 
vyradené drevené podvaly z HLÚŽ, ktoré boli po 
osadení vyplnené zeminou a vrchná vrstva posy¬ 


povým štrkom. Takto bolo postupne vybudova¬ 
ných 10 schodov od cesty k usadlosti U Poništa 
a 3 k maštali a pivnici v usadlosti Do potoka. To¬ 
piaci sa sneh stiahol so sebou aj štrk, ktorým bol 
vysypaný chodníček stúpajúci od mostíku k usad¬ 
losti U Hruškuliaka. Preto sa do kyprej zeminy 
osadili ploché kamene, vytiahnuté z potoka. 

Pri výpočte predsezónnych prác nesmieme 
zabudnúť ani na pracovníčky múzea, ktoré od¬ 
viedli obrovský kus poctivej práce. Okrem spo¬ 
menutého sadenia hospodárskych plodín vyin- 
štalovali expozície, z ktorých boli zbierkové pred¬ 
mety stiahnuté po sezóne 2019 či povytínali ná- 
letové dreviny. Veľa času strávili upratovaním 
a čistením. Najviac práce bolo v suterénových 
priestoroch Raganovho mlyna po stavebných 
úpravách, či podkroví obytného domu v usadlosti 
Do potoka, kde zostalo veľa odpadu, po výmene 
strešného šindľa. 

Akvizícia hasičských predmetov 

Mgr. Vladimír Homoľa 


V priebehu roka 2019 sa Kysuckému múzeu 
podarilo získať do svojho zbierkového fondu po¬ 
zoruhodnú zbierku 161 hasičských predmetov 
v hodnote 12 216 €. Získané predmety mapujú vý¬ 
voja požiarnictva na Kysuciach, ako i v ďalších 
častiach krajiny, počas rôznych historických ob¬ 
dobí. Táto rozsiahla akvizícia bola výsledkom 
dlhodobej snahy Kysuckého múzea rozšíriť málo- 
početný zbierkový fond požiarnictva. Predmety 
boli zakúpené od súkromného zberateľa a dlho¬ 
ročného hasiča z povolania pána Jozefa Oravca. 
Získanie predmetov bolo možné, vďaka dotácii 
z Programu 5.2.2 /Akvizícia múzeí Fondu na pod¬ 
poru umenia vo výške 11600 € a 5,004% účasti 
Kysuckého múzea na financovaní v hodnote 616 
€. Kladnému stanovisku FPU predchádzala dô¬ 
kladná príprava projektu. Zisk 161 hasičských 
predmetov voľne nadväzuje na zapojenie múzea 
pri vydaní ocenenej publikácie Dobrovoľní hasiči 
v Žilinskom kraji, vydanej v roku 2015. Akvizícia 
hasičských predmetov pomôže múzeu zachytiť 
vývoj požiarnictva v regióne a priblížiť ho verej¬ 
nosti. Celý súbor bude využitý na prezentačné 
účely so sprievodným podujatím zameraným na 
hasičstvo. Fond požiarnictva mal až do získania 
161 hasičských predmetov len 6 položiek. Počiatky 
tohto fondu siahajú do roku 1981, kedy sa poda¬ 
rilo získať požiarnickú sekerku z Riečnice. V na¬ 
sledujúcich rokoch fond rozšírili ďalšie predmety. 
Medzi získanými predmetmi nájdeme rôznorodú 
zmes uniforiem a ďalšieho hasičského vybavenia. 
Predmety zachytávajú vývoj požiarnictva od Ra- 
kúsko-Uhorska, cez „1. a 2. ČSR“, Slovenský štát 
až po socialistické Československo. Akvizícia po¬ 


zostáva zo 7 hasičských prilieb (pre veliteľa zboru, 
námestníka zboru, veliteľa čaty-samaritána, ná¬ 
mestníka veliteľa čaty, čatovodiča-samaritána, roj- 
vodiča-trubača, a takisto prilbu pre mužstvo, 
respektíve hasiča-samaritána), 10 opaskov (ko¬ 
žený opasok na tesák so závesníkom pre činov¬ 
níka, 2 farebné vychádzkové opasky - žltý a červený 
so sponou, opasok pre mladého hasiča, 3 opasky 
tzv. motýliky a 3 farebné plátené opasky). Súčas¬ 
ťou akvizície sú takisto 3 samostatné pracky na 
opasok (jedna na opasok tzv. „motýlik“ z obdobia 
1. ČSR, ďalej bližšie nedatovaná rakúsko-uhorská 
pracka a takisto aj zberateľský vzácna a raritná 
pracka s motívom Podkarpatskej Rusi. Súčasťou 
akvizície sú aj uniformy: vychádzková uniforma 
ZHJ (pozn. Zemská hasičská jednota na Slo¬ 
vensku), biela rakúsko-uhorská vychádzková 
uniforma a pracovná uniforma s čiapkou. 
Medzi získanými predmetmi nájdeme aj 4 čiapky 
(čiapku z obdobia ČSR, 2 čiapky ZHJ s odznakom 
a takisto rakúsko-uhorskú čiapku s odznakom). 
Súčasťou akvizície sú rovnako ochranné po¬ 
môcky: okuliare a kožená kukla. Súčasťou zbier¬ 
kového fondu sa stali 2 tesáky pre činovníka 
vrátane púzdra, 2 tesáky pre veliteľa s púz- 
drami a 6 typologický rozmanitých tesákov pre 
hasičov. Neodmysliteľnou súčasťou vybavenia ha¬ 
sičov v minulosti ako i dnes je sekera. V rámci ak¬ 
vizície sa nám do múzea podarilo získať: sekerku 
pre činovníka, veliteľa zboru, námestníka veliteľa, 
pre lekára, veliteľa čaty-tajomníka-dozorcu (vrá¬ 
tane závesníka), veliteľa čaty-samaritána a 4 
rôzne sekerky pre mužstvo. Súčasťou súboru sú 
takisto dychové nástroje 2 vysokotónové trúby, 2 

dvojtónové trúby a šnúru s píšťalkou pre činov¬ 
níka. Súčasťou fondu sa stali i prenosné svietidlá 
ako 2 lampáše a fakľový lampáš-sviečka. Medzi 
ďalšie získané predmety patrí plátené vedro na 
hasenie ohňa. Osobitý celok tvoria odznaky: 6 ná- 
ramenných rozlišovacích, 10 čiapkových, 8 pril- 
bových a 3 rozlišovacie klopové odznaky. Súčasťou 
akvizície sú tiež 2 výložkové označenia hodnosti, 
71 rozmanitých medailí, krížov a odznakov na 
uniformu (od obdobia Rakúsko-Uhorska až po 
rôzne dekády medzivojnového a socialistického 
Československa). 

V rámci súboru získaných predmetov pre bliž¬ 
šie zoznámenie s akvizíciou vyberáme: Prilba pre 
veliteľa zboru - široká 25 cm a dlhá 28 cm. Chrá¬ 
nila hlavu pred nárazom. Vyrobená bola z bliž¬ 
šie neurčeného kovu, mosadze a kože. Prilba je 
čierno-lesklá, na vrchu má ostrý mosadzný hre¬ 
beň, ktorý je zaokrúhlený. Remenné štítky slúžili 
na upevnenie prilby pod bradou. Na prilbe je 
umiestnený hasičský znak schválený Zemskou ha¬ 
sičskou jednotou, pod znakom sa nachádza nápis 
Zemská has. jedn. na Slovensku. Súčasťou prilby 
je podložka so širokými ušnicami a kovovým li¬ 
povým podbradkom. Kovové časti sú v ohni zla¬ 
tené. 

Do zbierkového fondu sa podarilo získať ta¬ 
kisto viacero opaskov. Jedným z nich je aj textilný 
hasičský opasok žltej farby s kovovou prackou. 
Opasok má celkovú dĺžku 85 cm. Na vonkajšej 
strane sa priamo v opasku sa nachádzajú tri vy- 
tkané pruhy červenej a zelenej farby. Zadná strana 
opasku je jednofarebná - žltá. Pracka opasku je 
vyrobená z kovu, ktorý je mierne zoxidovaný. 
Uprostred pracky sa nachádza strieborný znak 
Zemskej hasičskej jednoty na Slovensku. 

Fond rozšírili aj uniformy, napríklad vychádz¬ 
ková uniforma šedo-bielej farby pochádzajúca 
spred roku 1918. Uniformu tvorí blúza a nohavice 
s koženým opaskom. Blúza uniformy ako i noha¬ 


vice majú gombíkové zapínanie. Gombíky sú poz- 
zlátené. Na blúze sa nachádzajú 2 vrecká na bo¬ 
koch spodnej časti uniformy a 2 náprsné vrecká. 
Na ramenách sú výložky červenej farby. 

Ďalším získaným predmetom je požiarnička 
čiapka tzv. brigadírka. Je tmavomodrá, zhotovená 
zo súkennej látky. Forma a vzor je predpisová. 
Priemer vrchnej, okrúhlej časti brigadírky je 30 
cm. Vpredu pred štítkom je remenný lakovaný 
pásik. Súčasťou čiapky je v prednej časti umiest¬ 
nený znak československých hasičov a po bokoch 
umiestnené kovové hviezdy bronzovej farby. 

Zberateľský vzácny a historicky hodnotný je 
tesák pre činovníka. Má dĺžku 75 cm. Čepeľ je za¬ 
končená dlátovitou špičkou. Kovanie a záštita te¬ 
sáka sú vyrobené z mosadze, ktorá je zdobená. 
Ukončenie tesáka má podobu hasičskej prilby. Ru¬ 
koväť je vyrobená z bližšie neurčeného materiálu 
zrejme parohu, kosti prípadne slonoviny. Súčas¬ 
ťou tesáka je púzdro vyrobené z dreva potiahnu¬ 
tého na čierno nafarbenou kožou. Medzi záštitou 
a rukoväťou je zlatený okrúhly diel. 

Fond múzea rozšírili takisto sekerky. Jednou 
z nich je aj sekerka pre veliteľa zboru. Má celkovú 
dĺžku 42 cm. Čepeľje dlhá 18 cm. Na jednej strane 
sekerky sa nachádza dlhé ostrie, na druhej strane 
do špica vybiehajúci, zahnutý hrot. Na spodku se¬ 
kerky smerom k ostriu sa nachádza ozub. Porisko 
je vyrobené z tvrdého dreva a na spodnom konci 
okované. Porisko je masívne, aby sa pri práci 
mohlo pevne držať v rukách a nevyšmyklo sa. Na 
porisku sú 2 vybiehajúce kovové prvky, na kto¬ 
rých sú umiestnené 2 kovové oká. Súčasťou po¬ 
riska je aj ozdobný kovový prvok. Takéto sekerky 
sa vkladali do tzv. závesníka, ktorý bol súčasťou 
opasku uniformy hasiča, v tomto prípade veliteľa 
zboru. 

Do fondu múzea si cestu v rámci akvizície 
našla napríklad vysokotónová trúba. Trúba má 
celkovú dĺžku 24 cm. Jedná sa o dychový hudobný 

nástroj hlbokého tónu v podobe rozširujúcej sa 
dlhej kovovej rúry. Je vyrobená z 2 kovov: náustok 
a časť pri náustku je vyrobená z mosadze, zvyšok 
trúby je zhotovený z tenkého medeného plechu. 
Súčasťou trúby je zapletená bielo-ružová šnúra 
ukončená ozdobným strapcom. 

Dôležitou súčasťou výstroja každého hasiča 
v teréne bol lampáš. V rámci akvizície sa do zbier¬ 
kového fondu podarilo získať viacero typologický 
odlišných prenosných svietidiel. V tomto prípade 
sa jedná o kovový lampáš s drôteným pútkom na 
úchop do ruky. Lampáš je vysoký 17 cm so šírkou 
7 cm. Predná stena lampáša je presklená. Vo 
vnútri sa nachádza petrolejové svietidlo s otoč¬ 
ným mechanizmom regulujúcim silu plameňa. Za 
petrolejovým svietidlo sa nachádza malé zrka¬ 
dielko s kovovou obručou. Zrkadielko odrážalo a 
smerovalo svetlo do priestoru z petrolejového 
svietidla. 

Súčasťou akvizície bol takisto väčší počet roz¬ 
manitých odznakov. V rámci tohto záberu akvizí¬ 
cie predstavujeme rozlišovací náramenný odznak 
tzv. domovenka. Jedná sa o plecný odznak z ple¬ 
chu s hrúbkou 0,8 mm. Povrch odznaku s patinou 
je jemne pozlátený a nelesklý. Výčnelky sú jemne 
leštené. Uprostred znaku je vyrazený príslušný 
zemský znak (v tomto prípade dvojkríž na trojvrší 
- pole a tri kopce sú vrúbkované podľa prísluš¬ 
ných heraldických zásad). Na stuhe pod znakom 
je vyrazené číslo 31 označujúce číslo OHJ (pozn. 
Okresnú hasičskú jednotu). Na vrchnej a spodnej 
časti odznaku sú z každej strany vytvarované a vy¬ 
razené 3 lipové listy. Na zadnej stene plecného od¬ 
znaku je pripojených pár pripínacích hrotov. 

Ďalším získaným odznakom je veľký čiapkový 
odznak. Odznak má tvar prevedený do sloven¬ 
ského znaku v gotickom štíte. Položený je na ha¬ 
sičskej hadici a hasičskom rebríku s hákom 
navzájom previazaných zväzkom lana. Pod štítom 


sa nachádzajú skrížené hasičské sekery (spodná 
časť poriska leží na hadici, vrchná časť so samot¬ 
nou sekerou vychádza spod nej). V dolnej časti je 
odznak z 3 A lemovaný vencom z lipových listov. 
Odznak vychádza z pôvodného odznaku k starej 
podobe hasičskej rovnošaty, pričom sa zmenil tvar 
štátneho odznaku a nápis bol nahradený vyššie 
popísaným lipovým vencom. 

Do fondu sa podarilo získať takisto hasičské 
medaily, napr. Medaila za 15 rokov ZHJ na Slo¬ 
vensku. Averz tvorí postava hasiča v uniforme 
a prilbou na hlave. Hasič sa opiera o hasičskú se¬ 
keru. Pod ním je umiestnený znak českosloven¬ 
ského hasičstva. Za postavou hasiča sa po pravej 
strane (heraldicky) nachádza žiariaci slovenský 
dvojkríž na trojvrší. Priemer medaily okrúhleho 
tvaru je 2,8 cm. Po obvode medaily je situovaný 
kruhový nápis ZEMSKÁ HASIČSKÁ JEDNOTA NA 
SLOVENSKU. Reverz tvorí skrížená lipová a du¬ 
bová ratolesť. Uprostred sa nachádza 4 riadkový 
nápis vyjadrujúci počet odslúžených rokov ZA 
=15= ROČNÚ SLUŽBU. Medaila je zavesená na 
jednoduchom valcovanom očku, cez ktoré prechá¬ 
dza závesný krúžok. 

Ďalšou ukážkou faleristickej časti akvizície je 
takisto Medaila 10 rokov vzniku ČSR. Na averze 
sa nachádza alegorická scéna znázorňujúca hasiča 
a samaritánku vzdávajúcich hold ženskej postave, 
ktorá má predstavovať Československú republiku. 
Hasič má svoju pravú ruku položenú na štátnom 
znaku ČSR a drží v nej lipovú ratolesť. Samari¬ 
tánka má v rukách zástavu a na nej samaritánsky 
kríž. Na spodnej strane medaily sú vyznačené 
roky prvej dekády existencie ČSR = 1918-1928. Na 
reverze sa nachádza znak československého ha¬ 
sičstva s nasledovným nápisom: NA PAMÉŤ 10. 
LET TRVÁNÍ ČSL. REPUBLIKY. Na strane reverzu 
je okraj medaily lemovaný z % vavrínovým ven¬ 
com, ktorý je hore previazaný mašľou. Medaila 

má v hornej časti pripevnené voľné valcované 
očko, na ktoré je pripevnené malý kruh. Tvar me¬ 
daily je okrúhly s priemerom 2,8 cm. 

Z hľadiska regionálnych dejín Kysúc má umoc¬ 
nenú hodnotu získanie šerpy z roku 1890, ktorú 
venoval barón Armin Popper čadčianskym hasi¬ 
čom. Barón Armin Popper bol synom Leopolda 
Poppera - zakladateľa lesného úradu v Čadci za¬ 
meraného na využívanie exploatačného práva na 
ťažbu dreva v okolí mesta. Vďaka tomu sa Čadca 
stala významným strediskom drevárstva na 
území dnešného severozápadného Slovenska. 
Leopold Popper bol zároveň zakladateľom prvej 
parnej píly na Kysuciach. Po Leopoldovej smrti v r. 
1886 prevzal rodinný majetok práve Armin Po¬ 
pper (1860 až 1924) - neskorší darca zástavy čad¬ 
čianskym hasičom. Šerpa je utkaná z neznámej 
látky. Má dĺžku 55 cm. Na jednej strane zafarbenej 
do svetlozelenej farby sa nachádza ručne vyšitý 

ozdobný nápis: Podhrágyi báró Popper Arminné 
szul: Hahn Hermína. Druhá strana je modrá 
a biela. Na konci šerpy je ozdobný lem hnedej 
farby. 

Súčasťou akvizície bola takisto ozdobná patro¬ 
nátna kazeta s vyobrazením sv. Floriána - patróna 
hasičov. Čelná strana kazety má rozmery 29 x 26 
cm. Sv. Florián drží v jednej ruke žrď s červenou 
zástavou a v druhej čašu s vodou, pomocou ktorej 
hasí horiacu budovu. Kazeta je vyrobená z dreva 
a natretá z vonkajšej strany červenou farbou. Ka¬ 
zeta sa otvára dvojicou dvierok upevnených po¬ 
mocou štvorice pántov. Vnútro je vystlané vínovo 
červenou látkou, pravdepodobne zamatom so 
šnúrovým lemovaním po okrajoch. Maľba na ka¬ 
zete je dielom akademického maliara V. Brázdila 
ktorý je signovaný na ľavom dolnom okraji. Na 
maľbe sa nachádza nápis Svätý Floriane, oroduj 
za nás! 


MARCINKO, Ján - JIROUŠEK, Alexander. Slo¬ 
venské rady, vyznamenania, čestné odznaky. Ko¬ 
šice : Agentúra Sáša, 2002.110 s. 

POVAŽAN, Vladimír - KOZÁK, Jaroslav. Hasičské 
vyznamenania na Slovensku 1922 -1951. Turany: 
Kozák-Press, 2018. 228 s. 


Akvizíciu z verejných zdrojov podporil Fond na podporu umenia. 
Fond je hlavným partnerom projektu. 

Obrazová príloha 





Prilba pre veliteľa zboru 


Prilba pre veliteľa zboru 
(pohľad z boku) 


Požiarnička čiapka 
tzv. brigadírka 



Nohavice, súčasť vy¬ 
chádzkovej uniformy šedo- 
bielej farby 



H 9914 


Veľký odznak na požiar¬ 
nickú čiapku 



Blúza, súčasť vychádzkovej 
uniformy šedo-bielej farby 



H 995 0 

Medaila za 15 rokov ZHJ 




1 

H 9912 


Rozlišovací náramenný 
odznak 



j H 9956 

Medaila 10 rokov vzniku 









































Zbierky - akvizície, ochrana, prezentácia 



H 9856 


H 9863 


Opasok žltej farby 


Kovovápracka na opasok dlhá 12 cm 
tzv. motýlik, Podkarpatská Rus 



Tesák pre hasičského činnovníka 



Hasičská sekerka pre veliteľa zboru 



v Patronátna kazeta 

Šerpa z roku i8go s vyobrazením sv. Floriána 


Všetky prezentované predmety pochádzajú zo zbierkového fondu Kysuckého múzea v Čadci 

Najstaršie a najvzácnejšie 
sakrálne predmety v zbierkach 
Kysuckého múzea v Čadci 

PhDr. Alojz Kontrik 


Madona 
íg. storočie 
CKysucké mú¬ 
zeum v Čadci) 



Najväčšiu časť fondu Etnografia i tvoria sa¬ 
králne predmety. K najstarším a najvzácnejším 
predmetom patria kamenné plastiky Madony 
s dieťaťom z i. polovice 19. storočia, Márie Mag¬ 
dalény a sv. Jána Nepomuckého z 2. polovice 19. 


storočia. Z drevených plastík sú to dvaja polychró¬ 
movaný anjeli z Oltára Panny Márie zo Zborová 
nad Bystricou z 1. polovice 19. storočia. Hodnotné 
sú aj drevené polychrómované plastiky Madony 
s dieťaťom (2 ks) z 2. polovice 19. storočia, Panna 
Mária a sv. Ján Evanjelista z lokality Riečnica z 19. 
storočia. Pozoruhodná je Krížová cesta z roku 
1998 od ľudového rezbára Štefana Barčáka, ro¬ 
dáka z Turzovky. 

Najstaršou knihou v zbierke sakrálnych pred¬ 
metov je Id Est Vetus Et Nová Ecclesiae Disciplína 
z roku 1775, autorom ktorej je Thomassinus Abbre- 
viatus (získaná v roku 2015). Hodnotné sú knihy 
Život Tobiášov z roku 1801 i Biblia svätá z roku 
1845. Zaujímavý je súbor kázní viedenského kano¬ 
nika Johanna Michaela Leonharda s názvom Kázňe 
Nedelné a Swatečné na celí Rok, Díl druhý, ktoré 
v roku 1841 preložil František Xaver Daniš z nem¬ 
činy do bernolákovskej slovenčiny a použil mies¬ 
tami aj kysucké nárečie. F. X. Daniš ako dekan 
čadčianskej farnosti v decembri 1848 ubytoval na 
fare vodcov slovenského povstania Ľudovíta Štúra 
a Jozefa Miloslava Hurbana. Do zbierok bola zís¬ 
kaná aj kamenná náhrobná doska s nápisom 
z miesta jeho posledného odpočinku v areáli Kos¬ 
tola sv. Bartolomeja v Čadci. Medzi zaujímavé 
exempláre patrí Kancionál - kniha žalmov a piesní 
duchovných z roku 1825, ktorý podľa berlínskeho 

exempláru z roku 1753 vytlačila Dvorná tiskárna 
Synu Bohumila Háze v Prahe. 

Cenný je oltárny obraz Sv. Dominik prijíma ru¬ 
ženec z oltára kaplnky v Zborové nad Bystricou, 
namaľovaný na plátne neznámym školeným maj¬ 
strom. Datovaný je do r. polovice rg. storočia. 
Osobitnú pozornosť si zasluhujú 4 obrazy s vy¬ 


obrazením Panny Márie, Ježiša Krista a svätých 
(sv. Štefan, sv. Dominik) na voskovanom plátne 
z kostolných zástav z 1. polovice 20. storočia z lo¬ 
kality Stará Bystrica. Zaujímavý je náhrobný lia¬ 
tinový kríž s datovaním 3. 2. 1905 i drevený vy¬ 
rezávaný kríž z konca rg. storočia z lokality Oščad- 
nica. 



Anjel z Oltára Panny 
Márie zo Zborová nad By¬ 
stricou, 1. polovica íg. 
storočia (Kysucké mú¬ 
zeum v Čadci) 

Z výstavy 
Keď sme boli deti 
(Kysucké múzeum 
v Čadci) 



Hračky v zbierkach múzea 


Mgr. Andrea Paráčová 

Do roku 2018 obsiahol fond Hračiek v Histórii 
niekoľko bábik, dva kočíky pre bábiky, pár hrkálok 
a gumených hračiek pre najmenšie deti, poškode¬ 
ného hojdacieho koňa, ktorý je momentálne v ru¬ 
kách našich reštaurátoriek a niekoľko detských 
knižiek. V roku 2018 pribudli napr. detský písací 
stroj japonskej výroby a dve písmenkové tlačiar- 
ničky z českobudéjovického výrobného družstva 
Lišovský nábytek. 

Najstaršou zbierkou vo fonde je bábika z pre¬ 
lomu 19. a 20.storočia z Kysuckého Nového Mesta. 
Bábika má hlinenú hlavičku so svetlými vlasmi 
a čiernym filcovým klobúkom so zaväzovaním 
okolo krku, na ktorom je veľký farebný kvet. Hli¬ 


nené sú aj časti rúk od lakťov a časti nôh od ko¬ 
lien, kde sú namaľované čierne čižmy. Zvyšok tela 
je textilný. Bábika má oblečené kašmírové šaty 
(čierny podklad a ružovomodrý vzor) s čipkou 
okolo rukávov a krku, okolo pása je previazaná 
mašľa, vpredu veľký rázporok. Pod šatami má 
ešte zvonovité široké čierne nohavice. 

Z Čadce zas pochádza bábika z konca 20.tých 
rokov. Je vysoká 50 cm s tmavými vláskami v „pá- 
žacom“ účese, s hnedými sklenými zatváracími 
očkami s mihalnicami, oblečená v pôvodne det¬ 
ských šatočkách v štýle „body“ z jemného batistu 
s modrou výšivkou a v čiernych šnurovacích to¬ 
pánočkách. Vo vnútri telíčka je strojček - bábika 


52 







Zbierky - akvizície, ochrana, prezentácia 



Detská toaletná 
súprava zo 
začiatku 20. stor. 
a celuloidové bá¬ 
biky z konca 20- 
tych a z 50- tých 
rokov a plyšový 
medveď, 40-te 
roky 20. stor. 
(Kysucké mú¬ 
zeum 
v Čadci) 


plače. Patrila pani Viere Jendrušákovej, dcére pr- 
vorepublikového čadčianskeho advokáta Dr. Ar- 
tura Bolgára, ktorý ju kúpil v Ostrave. Bábika je 
vyrobená z celuloidu. Prvé celuloidové bábiky 
vznikli v roku 1860 v americkom New Jersey a ich 
výroba sa rozšírila do Francúzska, Nemecka a Ja¬ 
ponska. Našu bábiku vyrobila spoločnosť Kräm- 
mer&Reinhardt, založená v roku 1886 vo Walter- 
shausene v nemeckom Durínsku Ernstom Kräm- 
merom a Franzom Reinhardtom. Spoločnosť vy¬ 
rábala najmä „charakterové“ bábiky, teda bábiky 
s „výraznými živými tvárami“ a vydala sa tak na 
novú cestu v dizajne hračiek. Značená je K&R 
s výrobným číslom 728. 

V zbierkach sa tiež nachádzajú dve krojované 
bábiky s hlinenými hlávkami a maličká celuloi¬ 
dová bábika v háčkovaných šatách spred roku 
1950. Ďalšia celuloidová bábika je mladšia, z cca 


50.tych - 60-tych rokov 20.storočia, vyrobená 
podnikom Technoplast Chropyné. 

K bábikám neodmysliteľne patrí aj kočík. Za¬ 
ujímavý je napr. odpružený kočík pre bábiky z pri¬ 
bližne 2.štvrtiny 20.storočia, bledozelienkavej, vo 
vnútri krémovej farby, s kovovou konštrukciou 
a rúčkou, so štyrmi umelohmotnými kolieskami 
s kovovými blatníkmi. Vyrobila ho firma Liberta 
Mélník, založená v roku 1923 ako „dílna Antonína 
Svobodu.“ Neskorší názov Liberta pochádza z ta¬ 
lianskeho slova liberta - sloboda. Po znárodnení 
sa firma premenovala na TVD Mélník (Továrne 
detských vozidiel). Ďalší kočík v zbierkach je 
mladší, z konca 70./začiatku 8o.tych rokov zelenej 
farby. 

V roku 2019 sa podarilo fond hračiek rozšíriť 
o nové zbierky. Získané boli plechové modely bi¬ 
cykla a bicykla s kotlíkom spred roku 1950, trak- 

tora Zetor s prívesom, vyrobeného v podniku Ko- 
vodružstvo Náchod v sedemdesiatych rokoch, 
novšie bábiky so staršími čalúnenými kreslami, 
kočík pre bábiky tmavomodrej farby. Zaujímavé 
sú rôzne spoločenské a stolové hry z čias socia¬ 
lizmu, prevažne zo sedemdesiatych a osemdesia¬ 
tych rokov, so zastúpením známych výrobcov - 
Tofa n.p. SEMILY, Chemoplast, STYL Plzeň VDI 
a pod. Do fondu pribudli kocky, malá zoológia, 
elektronická násobilka, detské náradie, skladacia 
abeceda, dominá, nábytoček, plechová kuchynka 
pre bábiky, šijací stroj, ruleta PREFO. Získala sa aj 
detská toaletná súprava v biedermeierovom štýle 
z í.polovice 20.storočia, ktorá pozostáva zo sto¬ 
líka, skrinky so zrkadlom a okrúhlej čalúnenej 
stoličky. Celková hodnota hračiek bola 2635 eur, 
FPÚ projekt podporil sumou 2500 eur. 


Okrem toho sa v roku 2019 kúpou a tiež do 
daru získali napr. plyšoví macovia zo 40.tych, 
Go.tych a 70.tych rokov, plyšový hojdací kôň, ko¬ 
čiar pre bábiky, súbor spoločenských hier spred 
roku 1950 a iné (Ukáž, čo vieš, Skládanka, Pochváľ 
sa, Futbal...). Získali sa tiež plyšové hračky - 
„mončičáky,“ dve celuloidové bábiky z sotych 
rokov od podniku Technoplast Chropyné, päť 
bábik (veľká, tzv. „chodiaca,“, dve menšie a dve 
maličké, 8o.te roky), autodráha ITES a pod. Pri¬ 
budli hudobné nástroje - malý červený klavír 
a triola. Celkovo sa tento fond v minulom roku 
rozšíril o 77 predmetov (47 predmetov získaných 
darom a 30 predmetov získaných kúpou). Hračky 
zo zbierok múzea možno vidieť na výstave „Keď 
sme boli deti“ do 3. septembra 2020 vo výstav¬ 
ných priestoroch na Moyzesovej ulici. 


Z výstavy 
Keď sme boli 
deti (Kysucké 
múzeum 
v Čadci) 

Akvizíciu z verejných zdrojov podporil Fond na podporu umenia. 
Fond je hlavným partnerom projektu. 

Kysuce známe i neznáme • Zbierky a ich ochrana • Novinky 



Kuchynka, 
bicykel s kotlíkom 
a bábika s kreslom - ukážka 
hračiek získaných 
prostredníctvom dotácie z 
Fondu na podporu umenia 
prezentovaných na výstave 
Keď sme boli deti 
(Kysucké múzeum 
v Čadci) 

Bez projektu to nejde alebo keď 
dotácie pomáhajú múzejníkom 


Mgr. Tomáš Adamčík, PhD. 

Kysucké múzeum v Čadci v snahe skvalitniť 
svoju odbornú a prezentačnú činnosť sa každo¬ 
ročne zapája do národných grantových progra¬ 
mov, akými sú dotačný systém Ministerstva 
kultúry SR a Fond na podporu umenia. Cieľom 
projektových aktivít býva vytvorenie novej výs¬ 
tavy či expozície, usporiadanie tvorivých dielní, 
priniesť nadšeným čitateľom výsledky vedecko¬ 
výskumnej činnosti odborných pracovníkov pro¬ 
stredníctvom príťažlivých publikácií a, samo¬ 
zrejme, obohatiť zbierkový fond o cenné zbierkové 
predmety. 

Príprava projektov býva časovo náročná, no 
i kreatívna práca, bez ktorej by život v múzeu 
vzhľadom na financovanie kultúry značne stag¬ 
noval. Kysucké múzeum patrí medzi úspešných 
žiadateľov dotácií, a nebolo tomu inak ani na pre¬ 
lome rokov 2019/2020. Počas decembrovej výzvy 
Fondu na podporu umenia (podprogram 5.2.1 Ve- 
decko-výskumná a prezentačná činnosť - múzeá) 
zameranej na podporu vydávania odborných pu¬ 
blikácií, realizáciu výstav či organizovanie prezen¬ 
tačných aktivít, sa múzeu podarilo „zabodovať“ až 
v troch projektoch. Elity Kysúc, tak znie názov 
projektovej výstavy, ktorá dočasne nahradí stálu 
expozíciu Odkaz cyrilometodskej tradície v Kaš¬ 
tieli Radoľa. Cieľom výstavy je edukatívnou for¬ 
mou predstaviť pomerne málo známe, no výz¬ 
namné osobnosti pochádzajúce alebo pôsobiace 
na Kysuciach, o ktorých sa neprávom málo vie 


i hovorí. Iniciátorom tohto projektu je historik 
a kurátor PhDr. Daniel Husárik, ktorý chce ná¬ 
vštevníkom atraktívnou formou prezentovať ži¬ 
votné okamihy Kysučanov, ktorí sa zapísali do 
dejín kultúry, literatúry či techniky. Na výstave, 
na ktorej sa horúčkovito pracuje a mala by byť 
sprístupnená od júla 2020, nájdete zbierkové 
predmety jednak z fondu Kysuckého múzea, ale 
i pár predmetov pochádzajúcich z partnerského 
Považského múzea v Žiline, dokumentujúce napr. 
život „sociológa“ Kysúc, lekára Ivana Hálka. Ok¬ 
rem tejto výnimočnej postavy sa môžu návštev¬ 
níci tešiť na spoznávanie spisovateľov (R. Matter, 
Štefan A. Brezány, R. Jašík, J. Hnitka), učiteľov 
(Bielekovci, D. Choluj), sochárov (otec a syn Ku- 
ricovci), kňazov (A. Majer - Dlhomír Poľský), mú¬ 
zejníkov (Ľ. Janota, etnológ A. Pranda) či tech¬ 
nikov zastúpených J. Harvančíkom. Mozaiku elít 
dopĺňa redaktor J. Hranec či dirigent J. Potočár. 
Oblasť športu a turistiky reprezentuje zas V. Gal- 
vánek. Ženskou reprezentantkou bude Hana Ja- 
notová, spoluzakladateľka Červeného kríža na 
Kysuciach. Uvidieť tak návštevníci môžu auten¬ 
tické exponáty, ktoré približujú nielen život a po¬ 
volanie vybraných elít, ale aj spoločenský a kul¬ 
túrny život doby, v ktorej tieto menej známe osob¬ 
nosti žili a pôsobili. O rôznych nuansách z ich či¬ 
norodého života sa navyše priaznivci histórie 
a biografistiky môžu dozvedieť viac v novembri 
2020 prostredníctvom plánovaného odborného 

seminára, ktorý bude pokračovaním konferencie 
Elity v dejinách regiónov. Pre žiakov a študentov 
zas budú na vyžiadanie pripravené populárno-ná- 
učné prednášky. Hlavným partnerom projektuje 
Fond na podporu umenia, ktorý na realizáciu vý¬ 
stavy poskytol dotáciu z verejných zdrojov. 

Okrem výstavy sa kysuckí múzejníci v projek¬ 
toch zamerali aj na odborné a prezentačné akti¬ 
vity. Jedným z dlho očakávaných výstupov bude 
vydanie katalógu z výstavy Drotári a drotárstvo 
od etnológa Kysuckého múzea, PhDr. Alojza Kon- 
trika. V súčasnosti môžu návštevníci obdivovať 
diela drotárskych majstrov na výstave inštalova¬ 
nej v Stanici Skanzen v Múzeu kysuckej dediny vo 
Vychylovke do 31. októbra 2020, na ktorej uvidia 
vystavené exponáty v podobe drotárskych výrob¬ 
kov, náradia, dokumentov, dobových fotografií či 
grafík drotárov. Tieto a iné skvosty zo zbierkového 
fondu sa stanú predmetom plnofarebného kata¬ 
lógu, prezentujúceho okrem jedinečných exponá¬ 
tov aj poznatky získané vedecko-výskumnou čin¬ 
nosťou o špecifickom neroľníckom zamestnaní 
mužov Kysúc a Považia. V rámci projektu sa mú¬ 
zeum rozhodlo oživiť drotárstvo aj počas prezen¬ 
tačného podujatia Drotári, drotári v tom našom 
chotári, ktorý sa uskutoční 30. augusta 2020 
v Múzeu kysuckej dediny. Počas tohto neobyčaj¬ 
ného dňa budú vychýrení drotárski majstri pred¬ 
vádzať pred širokou verejnosťou svoje umenie, 
pričom sú plánované tvorivé dielne najmä pre 
menších návštevníkov. Vydanie katalógu i tvorivé 
dielne z verených zdrojov podporil Fond na pod¬ 
poru umenia, ktorý je hlavným partnerom pro¬ 
jektu. 

Aj ďalší projekt sa týka prezentačných aktivít, 
ktoré sa uskutočnia rovnako v Múzeu kysuckej 
dediny vo Vychylovke. Tento raz však pôjde o me¬ 
dzinárodnú prezentáciu ovčiarstva, ktoré má bo¬ 
hatú históriu a tradíciu nielen u nás na Slovensku, 


ale aj v prihraničných regiónoch Poľska a Česka. 
Práve preto plánujeme návštevníkom ukázať ov- 
čiarstvo a pastiersku kultúru počas troch podujatí. 
Prvá prezentácia bude patriť českej strane počas 
podujatia Ovečka, ovečka, trojaký úžitok, na kto¬ 
rom dňa 26. júla 2020 vystúpi muzika Potasz, pri¬ 
čom nebudú chýbať ukážky kramplovania vlny, 
pradenia na kolovrátku, tkanie a výroba povrazov. 
Vďaka prednáške i praktickým ukážkam sa náv¬ 
števníci oboznámia s technikami spracovania 
a mnohorakým využitím ovčej vlny. V rámci po¬ 
dujatia Pozdrav od susedov dňa 16. augusta 2020 
sa Múzeom kysuckej dediny bude ozývať spev 
a hudba poľských susedov, ktorí odprezentujú 
svoje ovčiarske zvyky, ako aj tradičnú ľudovú stra¬ 
vu. Aj záver sezóny sa bude niesť v znamení ov¬ 
čiarstva. Podujatie Rosat - ukončenie pastierskej 
sezóny dňa 4. októbra 2020 rozprúdi folklórny 
súbor z Kysúc, pričom nebude chýbať kuchyňa 
z bačovských špecialít a ukážky remesiel. Na tieto 
podujatie Kysucké múzeum v Čadci získalo dotá¬ 
ciu z verejných zdrojov z Fondu na podporu ume¬ 
nia, ktorý je hlavným partnerom projektu. 

Veľká radosť kysuckých múzejníkov zavládla 
po zverejnení rozhodnutia riaditeľa FPU o pod¬ 
porení projektu Rekonštrukcia časti depozitára 
histórie v podprograme 5.4.2 Ochrana zbierko¬ 
vých fondov. Vďaka štedrej dotácii z Fondu na 
podporu umenia v celkovej hodnote 29 tisíc eur 
sa podarí zrekonštruovať časť depozitára histórie 
v Krásne nad Kysucou. Kysucké múzeum podľa 
svojich možností investuje do depozitárnych prie¬ 
storov s cieľom zlepšiť podmienky uložených zbier¬ 
kových predmetov. Z depozitárov sa tak v minu¬ 
losti cez projekt Ministerstva kultúry SR zmoder¬ 
nizoval depozitár modrotlačových foriem, z vlast¬ 
ných prostriedkov vynovil depozitár textilu a cez 
projekt FPU sa v roku 2018 dobudovala nástenná 
klimatizačná splitová jednotka a obstarali sa tri 

germicídne žiariče. Väčšina modernizácie sa vzťa¬ 
hovala na depozitáre etnografie, preto sme aj 
vzhľadom na nové akvizície potrebovali zvýšiť 
pozornosť aj o depozitár histórie. Cez projekt sa 
podarí vybudovať v troch miestnostiach moderný 
úložný systém pozostávajúci z mobilných, pev¬ 
ných regálov a regálov pre plochý formát Ao. 
Keďže sťahovanie zbierkových predmetov si vy¬ 
žaduje najmä v prípade nadrozmerných kusov 
fyzickú silu a dobrú logistiku, v rámci projektu 
cez spolufinancovanie budú zakúpené aj viacú¬ 
čelovú prepravné vozíky a skladacie schodíky. 
Realizáciou projektu, ktorý z verejných zdrojov 
podporil Fond na podporu umenia, ktorý je hlav¬ 
ným partnerom projektu, sa výrazným spôso¬ 
bom zvýši ochrana uložených zbierkových pred¬ 
metov a múzeum sa zas o krok priblíži k moder¬ 
ným múzeám 21. storočia. 

Veľký úspech zožalo Kysucké múzeum pri po¬ 
dávaní projektov zameraných na akvizíciu zbier¬ 
kových predmetov, nakoľko tri z troch podaných 
žiadostí boli úspešné a získali podporu zo strany 
hodnotiteľov. Príprava akvizičných projektov si 
vyžadovala dôslednú prípravu v podobe rokova¬ 
nia komisie na tvorbu zbierok Kysuckého múzea 
v Čadci, ktorá odsúhlasila navrhované predmety 
kultúrnej hodnoty zaradiť do fondu múzea. Po 
minuloročnej veľmi úspešnej akvizícii, vďaka 
ktorej sa cez dotáciu z FPU podarilo zakúpiť 
súbor 161 ks hasičských predmetov, cenné ju- 
daiká či dobové hračky vystavené práve na vý¬ 
stave Keď sme boli deti, si múzeum môže dovoliť 


kúpiť rozsiahlu zbierku porcelánu, dobovú seda¬ 
ciu súpravu z konca íg./zač. 20. storočia zo starej 
fary zo Zákopčia či unikátnu zbierku 231 ks po¬ 
hľadníc. 

V rámci projektových aktivít múzeum každo¬ 
ročne myslí aj na zdravotne či sociálne znevýhod¬ 
nené osoby z Kysúc, najmä deti, pre ktoré pri¬ 
pravuje projekt na ďalšie ročníky zaujímavých 
tvorivých dielní Na skle maľované a Čaro Vianoc 
vo vianočných ozdobách, organizované priamo 
v sociálnych zariadeniach na horných i dolných 
Kysuciach. Okrem toho je v pláne vydať súbor 
pohľadníc a usporiadať tvorivé dielne k vianočnej 
výstave Anjel - symbol Vianoc. V prípade úspeš¬ 
nosti projektu Vianoce u Suňogov sa na jedinečný 
adventný program môžu tešiť aj návštevníci Kaš¬ 
tieľa Radoľa, pre ktorých je plánované vystúpenie 
umeleckého súboru Klub autentického folklóru 
Hojana a skupiny historického šermu Cech Terra 
de Selinan. Bonusom budú pripravené zážitkové 
prehliadky s „oživenou históriou“ a prezentáciou 
tradičnej kultúry. Vyskúšajú si tradičné remeslá 
ako sviečkar, tesár, brašnár, krajčírka, minciar, 
obuvník a pod. 

Aj tieto „drobné“ projektové aktivity, ktoré za¬ 
tiaľ čakajú na „požehnanie“, sú dôkazom toho, 
ako veľmi dotácie pomáhajú nielen kysuckým 
múzejníkom pri organizovaní odborných a pre¬ 
zentačných podujatí pre cieľové skupiny, ktorými 
sú rodiny s deťmi, školy a pedagógovia, turisti do¬ 
máci i cezhraniční ako aj milovníci tradičnej kul¬ 
túry, histórie a dedičstva našich predkov. 

(Kysucká knižnica v Čadci) 


Anton Bielek 
(Literárny archív SNK) 


Rudolf Matter 
(Literárny archív SNK) 

Ukážka dobového porcelánu, ktorý sa podarí zakúpiť prostredníctvom dotácie z Fondu na podoru umenia 

(Kysucké múzeum v Čadci) 


Výber z kysuckých 
osobnostíktoré 
uvidíte na výstave 
Elity Kysúc 
v Kaštieli Radola 

Výstavy, stále expozície aj po¬ 
dujatia. Čo všetko sme si pre 
vás počas leta pripravili 

Mgr. Alexandra Janigová 


Jazda Historickou 
lesnou železnicou 
CKysucké mú¬ 
zeum v Čadci) 



Kysucké múzeum v Čadci, organizácia v zriaďo- 
vateľskej pôsobnosti Žilinského samosprávneho 
kraja, má na letnú sezónu pripravených množstvo 
výstav a podujatí. V budove Kysuckého múzea 
v Čadci na návštevníkov čakajú hneď tri výstavy. 
Prvou je výstava pod názvom Keď sme boli deti, 
ktorá predstavuje detstvo prvej polovici 20. sto¬ 


ročia až konca socializmu. Potrvá do 3. septembra. 
V horných priestoroch je k dispozícii predajná vý¬ 
stava Jozefa Marca Užitočná krása dreva. Vôňa 
dreva a stromov je pre tohto autora jedným z pi¬ 
lierov spomienok na detstvo a mladosť, čo pretavil 
aj do svojich výrobkov. Astronomické fotografie 
prezentuje výstava Za čiernym slnkom, ktorá je 
prístupná do 31. augusta. Na výstave nájdete 60 
fotografií z rôznych kútov sveta, ktoré vznikali na 
expedíciách, na ktorých sa zúčastnili aj pracovníci 
Krajskej hvezdárne v Žiline. 

Kaštieľ Radoľa tiež ponúka zaujímavé výstavy 
a expozície. Prvou je prezentácia hlinených plastík 
a reliéfov výtvarníčky Lindy Orieščikovej. Nesie 
názov Exodus a potrvá do 27. septembra. Ďalšiu 
v poradí si môžete pozrieť unikátnu prehliadku 
minci a bankoviek pod názvom Numizmatika 
v našich zbierkach. Hlavnú časť výstavy predsta¬ 
vuje výber najvzácnejších mincí horelického pok¬ 
ladu, ktorý patrí k najvýznamnejším numiz¬ 
matickým nálezom na Kysuciach. Okrem toho si 
počas leta môžete v kaštieli pozrieť aj stále expo¬ 
zície ako Meštianske bývanie na Kysuciach či Svet 
dávnych predkov. Elity Kysúc, tak znie názov pro¬ 
jektovej výstavy, ktorá dočasne nahradí stálu ex¬ 
pozíciu Odkaz cyrilometodskej tradície v Kaštieli 
Radoľa a bude inštalovaná počas letných prázd¬ 
nin. Výstava má edukatívnou formou predstaviť 

Z podujatia Na 
potôčku šaty 
prala (Kysucké 
múzeum 
v Čadci) 


pomerne málo známe, no významné osobnosti 
pochádzajúce alebo pôsobiace na Kysuciach. 

Situácia okolo COVID 19 ovplyvnila všetky 
sféry života a teda aj podujatia veľkých rozmerov, 
na ktoré ste boli zvyknutí v Múzeu kysuckej de¬ 
diny vo Vychylovke. Aj napriek tomu sme sa roz¬ 
hodli, že počas leta uskutočníme aspoň niektoré 
z nich. Už 28. júna pripravujeme podujatie pod 


názvom A/a kysuckých lúkach, na ktorom bude 
prezentácia prác na poli ako je kosenie kosou, ko¬ 
sákom, kutie kosy. Všetko za sprievodu spevu a 
s účinkovaním ľudovej hudby. Nebude chýbať ani 
Včelárska a sladká nedeľa, na ktorej sa odprezen- 
tujú včelári, budú sa predávať perníky a výrobky 
z medu, včelieho plástu a podobne. Tretia júlová 
nedeľa bude patriť deťom. rg. júl sa teda bude 



Z podujatia 
Ovečka, ovečka 
trojaký úžitok. 
(Kysucké mú¬ 
zeum v Čadci) 

V Múzeu kysuckej 
dediny je inštalo¬ 
vaná výstava 
Drotári a dro- 
társtvo (Kysucké 
múzeum v Čadci) 
► 



niesť pod názvom Detská prázdninová nedeľa. 
Pre deti odznie omša a budú sa môcť povoziť aj 
na drevenom kolotoči. 

Ovečka, ovečka trojaký účinok je názov podu¬ 
jatia, ktoré sa uskutoční 26. júla. Odprezentujú 
sa tu zvyky a tradície spojené s ovčiarstvom. 
Druhú augustovú nedeľu venujeme už tradič¬ 
nému a veľmi obľúbenému podujatiu Na potôčku 
šaty prala, na ktoré sa môžete tešiť 9. augusta. 
Tradičné pranie v potoku predvedie Folklórna 
skupina Makovanka z Makova. Koniec augusta, 
konkrétne 30-teho, si rezervujte na podujatie, 
ktoré sa malo konať v máji a teda Drotári, drotári 
v tom našom chotári. Pôjde o podujatie, na kto¬ 


rom sa komplexne predstaví toto tradičné re¬ 
meslo blízke aj Kysuciam. Počas leta obnovíme aj 
obľúbené Kuchyne starých materí. Aj keď v tro¬ 
chu inom šate na aký ste boli zvyknutí. Nebudú 
chýbať tradičné zemiakové placky, kapustniaky, 
či halušky. Počas celého leta bude premávať aj 
Historická lesná úvraťová železnica a k dispozícii 
sú počas celej sezóny aj dve výstavy. Jedna pod 
názvom Drotári a drotárstvo a druhá Vlaky 
s vôňou dreva. 

Ak vás naša ponuka zaujala, budeme sa tešiť 
na návštevu. Či už to bude výstava, stála expozí¬ 
cia, alebo niektoré z podujatí v Múzeu kysuckej 
dediny vo Vychylovke. 

Pohľad na zaras¬ 
tené ruiny kosto¬ 
líka (foto Tomáš 
Kopták) 



Terénny prieskum zaniknutého 
kostolíka v Riečnici 


Mgr. Danka Majerčíková 

Nad vodnou nádržou Nová Bystrica sa nachá¬ 
dza murovaný kostol dnes už zaniknutej obce 
Riečnica. Niekolko desiatok metrov nad ním sa na 
svahu nachádzajú zvyšky niekdajšieho cintorína, 
kde sa dodnes vypínajú ruiny kamennej stavby. 
2. júna tohto roku som sa spolu s historikom Ky¬ 
suckého múzea Mariánom Liščákom a archeoló¬ 
gom Krajského pamiatkového úradu v Žiline 
Tomášom Koptákom vybrala k ruine, aby sme si 
ju dôkladne prezreli a zvážili možnosť prípadného 


archeologického výskumu. Ruiny kostolíka majú 
dnes podobu výraznej vyvýšeniny zarastenej vy¬ 
sokými stromami. O existencii kamennej stavby 
svedčí už na pohľad veľké množstvo kameňov, 
a pri podrobnejšej prehliadke sme objavili aj sú¬ 
vislý pás muriva. Zasypané ruiny naznačujú, že 
stavba nebola veľká, no vzhľadom na jej dnešný 
stav nie je možné presnejšie rozmery či dokonca 
pôdorys odhadnúť. Zo starších písomných pra¬ 
meňov sa však zachoval jeho popis, podľa ktorého 

mal kostolík štyri okná a v jeho interiéri sa nachá¬ 
dzal oltár, drevená kazateľnica a 16 lavíc pre ve¬ 
riacich (organ v kostole nebol). Kostolík mal 
drevenú zvonicu, v ktorej visel malý zvon. Zá¬ 
znam z roku 1754 zároveň uvádza, že samostatná 
farská budova sa tu nenachádza, no v susedstve 
kostolíka sú dve miestnosti určené pre farára. Izby 
boli zrejme pristavané ku kostolíku, s ktorým tvo¬ 
rili jeden celok. 

Známy je aj čas vzniku kostolíka. Ako spomína 
Drahomír Velička vo svojom článku Zaniknuté kos¬ 
toly v Kysuckom Pobeskydí III, gróf Ján Jakub Lô- 
wenburg, majiteľ panstva Teplička, kam patrila aj 
Riečnica, vydal 4. septembra 1731 fundačnú listinu, 
v ktorej spomína, že je potrebné v Riečnici zriadiť 
duchovnú správu a postaviť kostol, pretože obec je 
príliš vzdialená od Varína a Bystrice, ktoré ju spra¬ 
vovali. Fundácia mala slúžiť aj na zriadenie školy 
a vydržiavanie farára a učiteľa. V nasledujúcom 
roku bol postavený kostolík aj s niekoľkými vedľ¬ 
ajšími miestnosťami, ktoré zrejme slúžili na ubyto¬ 
vanie pre farára a možno aj ako sídlo školy. Pre 
účely kostola a fary gróf vyčlenil jednu usadlosť, tzv. 
Cabadajovskú, z ktorej kostol poberal príjmy. Zák¬ 
ladina pozostávala z rolí, lúky, pasienku a lesa, 
k čomu gróf pridal ešte hôrku zvanú Vrchovina. 
Príjmy zrejme nepostačovali na vydržiavanie kos¬ 
tola, ktorý bol v roku 1767 už v zlom stave, preto 
po zriadení farnosti bol pravdepodobne v roku 1791 
v obci postavený nový, tentoraz drevený kostol. 
Hoci už mali Riečničania nový kostol, objavili sa ná¬ 
vrhy, aby bol opravený aj starý. Ten v tom čase ešte 
stál, no nemal už strechu a hrozilo mu zrútenie. 
K jeho oprave došlo napokon až v roku 1894, kedy 
riečnický farár požiadal o jeho vysvätenie, pričom 
v žiadosti uvádza, že starý kostolík nazývajú 
„barák“. Kostolík však zrejme nepostačoval, a tak 
bol v rokoch 1902 až 1905 v Riečnici postavený 
nový murovaný kostol, ktorý stojí dodnes. 


Riečnický kostolík je zachytený aj na historic¬ 
kých mapách. Na mape prvého vojenského ma¬ 
povania, ktoré bolo prevedené v rokoch 1769 až 
1784, je zaznačený červenou farbou ako kamenný 
kostolík. Pripomeňme si, že v tom čase mal byť už 
značne schátraný. Na mape druhého vojenského 
mapovania z roku 1824 je už na jeho mieste na¬ 
kreslená značka s nápisom ruine. Neudržiavaný 
kostol sa zrejme medzičasom zrútil, preto ho kar¬ 
tograf do mapy zaznačil ako ruinu. V súvislosti 
s kostolíkom sa v Riečnici tradovala povesť, že to 
bol letohrádok palatína Františka Vešeléniho, kto¬ 
rého súčasťou bola aj kaplnka. Vešelénimu táto 
oblasť v i7.storočí skutočne patrila, no o stavbe 
nejakého letohrádku či podobnej budovy nie sú 
žiadne písomné záznamy. Naopak, zachované pí¬ 
somnosti z i8.storočia jasne potvrdzujú sakrálny 
charakter stavby. Ruiny neznámej stavby fascino¬ 
vali aj riečnického farára Rudolfa Baránka, ktorý 
tu v 60-tych rokoch 20. storočia uskutočnil ama¬ 
térsky archeologický výskum. Podľa ústneho po¬ 
dania narazil na zaklenuté pivničné priestory, 
pričom v zásype našiel okrem úlomkov skla (už 
vieme, že kostolík mal okná, ktoré boli zjavne za¬ 
sklené) aj kostričku dieťaťa. 

Počas obhliadky sme mohli konštatovať, že na 
danom mieste skutočne v minulosti stála ka¬ 
menná murovaná stavba. Okolitý cintorín, zalo¬ 
žený oveľa neskôr ako kostol, rešpektoval jeho 
polohu a nezasahoval do hmoty objektu. Na zá¬ 
klade starších písomných zmienok a mapových 
podkladov možno zachované ruiny jednoznačne 
stotožniť so zmieňovaným kostolíkom z roku 
1732. História kostolíka je teda pomerne dobre 
známa, nepoznáme však pôdorys stavby a jej roz¬ 
mery. Tu by mohol pomôcť archeologický vý¬ 
skum, alebo aspoň geofyzikálny prieskum, pri 
ktorom by sa pomocou georadaru dali ďalšie in¬ 
formácie získať aj bez výkopových prác. 

KVÍZ - preverte si vedomosti a vyhrajte 

1. Gašpar Suňog umrel v roku 
a/ 1420 

b/1520 
c/1620 

2. Nevlastný syn Gašpara Suňoga sa volal 
a/ Mojžiš Budatínsky 

b/ Peter zo Zádubnia 
c/ Juraj z Hatného 

3. Drotárstvo ako podomové zamestnanie sa sformovalo 
a/ v okolí Bytče a na Kysuciach 

b/ na Kysuciach a v Terchovskej doline 
c/ na Myjave a Kysuciach 

4. Mladí drotárski chlapci sa volali 
a/ džarkovia 

b/ hauzíri 
c/ verkštatovia 

5. Najcennejším nálezom z výskumu lokality Koscelisko je 
a/ minca Žigmunda Luxemburského 

b/ soška svätice 
c/ bronzová pracka z opaska 

6. Plocha Kosceliska bola v 17. storočí využívaná ako 
a/ vinohrad 

b/ cintorín 
c/ chmeľnica 

7. Výroba piva v novoveku patrila medzi regálne práva 
a/ cisára 

b/ zemepána 
c/ palatína 

8. Najstarší pivovar na Kysuciach sa spomína v roku 
a/1658 

b/1598 
c/ 1434 

9. Šerpu z roku 1890 daroval čadčianskym hasičom 
a/ Rudolf Matter 

b/ Armín Popper 
c/ Gróf Esterházi 

10. Najstaršia bábika zo zbierok múzea pochádza 
a/ z konca 19./začiatku 20. storočia 

b/ z konca dvadsiatych rokoch 20. storočia 
c/ z roku 1840 

11. Súbor kázní viedenského kanonika Johanna Michaela Leonharda s názvom Kázňe 
Nedelné a Swatečné na celi Rok , Díl druhý preložil v roku 1841 

a/ František Xaver Daniš 

b/ Janko Kráľ 

c/ Jozef Miloslav Hurban 

12. Staré šance sa v písomných prameňoch objavujú 
a/ v roku 1578 

b/ v roku 1621 
c/ v roku 1711 

13. Kysuce boli zmapované v rokoch 
a/ 1769 -1772 

b/1740 -1780 
c/ 1800 


Správne odpovede posielajte do konca septembra na adresu kastiel@kysuckemuzeum.sk 
Zo správnych odpovedí vyžrebujeme výhercu a odmeníme ho peknou knižkou. 



KYSUCKY 

MÚZEJNÍK 

ELEKTRONICKÝ POPULÁRNO-VEDECKÝ 
ČASOPIS KYSUCKÉHO MÚZEA V ČADCI 

ČÍSLO i • 20 20* ROČNÍK i. 


Vydáva 

Kysucké múzeum v Čadci, 
organizácia v zriaďovateľskej pôsobnosti 
Žilinského samosprávneho kraja 
Moyzesova 50 
022 01 Čadca 


www.kysuckemuzeum.sk 

Za jazykovú stránku príspevkov zodpovedajú autori 
Šéfredaktor: Mgr. Andrea Paráčová 

Zodpovedný redaktor: Mgr. Helena Kotvasová 


Redakčná rada: 


Mgr. Tomáš Adamčík, PhD.; PhDr. Marián Liščák, PhD.; Mgr. Danka Majerčíková 


Grafická úprava: Mgr. Martin Turóci, PhD. 

Kontakt na redakciu: kastiel@kysuckemuzeum.sk 


ISSN 2729-7446 


